Datasets:

gentaiscool

/

nusaparagraph_topic

like 0

8190

Waktu aye bocah, aye pernah punya hubungan bertetangga yang aye kira baek-baek aje. Kenape aye bilang baek-baek aje? Soalnye, pas awal mereka pindah, aye, enyak, empok, dan babeh sambut dengan baek. Kite bantuin beberes dan kite ngasih badogan juga. Setelah mereka mulai jadi tentangganye aye, keluarganye aye dan mereka sering saling bagi badogan. Kite juga saling tegor sapa. Aye juga sering diajak mampir ke die. Intinye, aye kira hubungan bertetangganye kite baek deh. Eh tapi sejak mereka pindah ke wilayahnye kite, listrik kite sering mati. Terus akhirnye pas dicek, ternyate mereka nyolong listrik kite. Sejak saat entu, kehidupan bertetangganye kite jadi kagak baek lagi.

slice of life

8376

Jaman SD dulu, ade seabreg abang-abang tukang jajanan. Salah satunye nyang paling banyak di SD-SD ntu jualan es goyang. Kek namanye, nyang jualan es enih emang khasnye ngegoyang-goyangin gerobaknye biar bekunye merata. Es enih lumayan gampang bikinnye, bahan-bahannye juge kagak susah. Buat bahannye, ade 500 ml santen, 100 gr gula, 20 gr tepung hungkwe, 25 gr susu bubuk, 1/4 sdt garem, 1/2 kg garem krosok, es batu, ame 100 gr cokelat blok nyang udeh dilelehin. Cara bikinnye, pertame dicampur dulu semue bahannye, kecuali cokelat, dimasak bari diaduk ampe kentel. Kalo udeh mendidih, tuangin ke wadah es loli ato cetakan khusus es goyang. Kelar gitu, siapin mangkok ato ember gede, isi pake es batu ame garem krosok. Ntu es nyang udeh di cetakan, bisa ditaro di mangkok ato ember es batu, terus digoyang-goyangin ampe 30 menit. Jan lupe, kalo udeh setengah beku, tusukin gagang es krim di tengahnye.

food & beverages

129

Candi Prambanan adalah candi Hindu têrgêdé di Indonesia sêkaligus salèh atu candi nyang têrindèh di Asia Tenggara. Dibangun padè abad kê-9 M, sampè karang Candi Prambanan êni masing aktip digunèin umat Hindu sêbagè têmpat pêrayèan hari kêagamèan atau wisatè rèligi. Di dalêm komplèks Candi Prambanan adè tigè bangunan candi utamè nyang punyè tinggi sêkitar 47 mètêr dêngan arca dèwa umat Hindu, yakni Siwa, Brahma, amè Wisnu. Padè saban tèmbok candinyè adè hiasan nyang bêcêritè têntang Ramayana amè Krisnayana. Pêngunjung bêrkêsêmpatan nonton sêndratari Ramayana di Panggung Têrmuka atau Gêdung Trimurti padè malêm ari sêsuè jadwal nyang udèh ditêntuin. Kalo kê mari bênêr-bênêr pakèt kumplit karna bisè bêrwisatè sêkaligus bêlajar sêjarèh.

leisures

542

Bêtawi punyè sênjatè tradisional nyang bêrnamè golok. Golok mêrupakan sênjatè dêngan bilèh panjang amè tajêm nyang dikêjè dari bêsi atau baja sêrtè dêngan gagang nyang dikêjè dari kayu. Masarakat Bêtawi ngêbagi golok kê dalêm duè katêgori. Pêrtamè, golok gawè (gablongan bêndo atau golok dapur) nyang biasè digunèin buat kêpêrluan rumèh tanggè, misalnyè nêtêk kayu atau pu'un. Kêduè, golok simpênan (sorènan). Golok êni dibèdain lagi ngêjadi duè, yakni 'sorènan simpênan' buat nêtêk hèwan amè ‘sorènan pinggang’ buat bèla diri atau bêtarung nyang sêlalu disêlipin di pinggang. Golok sêbagè gablongan umumnyè kagak bêsarung dan disimpên di dapur, sêdêngkan golok sorènan bêsarung dan disimpên di têmpat nyang kagak gampang dijangkau bocah-bocah.

culture & heritage

8363

"Kalo elu bisa dapet nilai cakep di sekolah, entar Babeh ajak ke Mekdi!" Ntu jadi kate-kate Babeh nyang paling diinget ame Doel. Abis Pak Guru bagiin nilai, Doel, nyang dapet 90 di kertas ujiannye, langsung ngibrit nagih janji makan di McDonald's ke babehnye. Babeh nyang liat kertas ujian Doel, nyengir bangga. "Ayok," kata Babeh. Nyampe sonoh, Doel pesen menu kesukaan die, kentang goreng ame es krim. Kalo Babeh mesen ala babeh-babeh, nasi ayam ame es kopi. Sembari ngegares, Doel meratiin sekitarnye. Enih tempat pewe bangat, dah, batinnye. Udeh adem, kagak jorok, gede, ade tempat maen buat bocah-bocah pula. Pantes banyak orang betah-betah di mari. "Beh, sering-sering, dah, yak, ajak aye ke sinih. Demen aye ame tempatnye," kata Doel bari nyengir. Babeh cuman iye-iye aje. Namanye juge nyenengin bocah, batinnye. "Iye, Doel. Asal nilai lu cakep terus, ye, di kolaan," kata Babeh ngasi syarat. Doel ngangguk semanget, "Siap, Beh!"

food & beverages

6205

Lebaran ude bentaran lagi, pastinye ngampar makanan enak yang bakal dimasak di tiap-tiap rumah kalo ude mau ngadepin lebaran, mulai ketupat, sayur pepaya godog, semur daging sapi, rendang, opor ayam kampung, gule kambing, sate ayam ame makanan enak lainnye, nah biasanye orang bakal kalap tuh kalo liat makanan enak kaya gitu apelagi biasanye orang tua kite masak lebih banyak lantaran jaga-jaga sodara pade dateng silaturahmi ke rumah kite. Nah ade masalah nih nyang mesti kite waspadain kalo ude beres lebaran, apa tu?. Penyakitnye, macem kolesterol, darah tinggi, asem urat. Ude hal lumrah kalo abis lebaran semue badan berasa ga genah, mulai pegel, puyeng, mual, kalo ude kayak gitu mah mending kite banyakin istirahat, jangan banyak jalan, terus banyakin minum air putih, nah kalo ude parah banget epeknye ade baiknye kite ke dokter dah biar ketauan ape penyakitnye, bari obat nyang kudu diminum ape aje.

food & beverages

7252

Salah satu kegiatan harian yang berkaitan sama agama Islam entu salat 5 waktu di tiap harinye. Jadi orang-orang yang beragama Islam, mereka kudu ngelaksanain salat wajib 5 waktu di tiap harinye sebagai salah satu kegiatan rutin agamanye mereka. Salat wajib 5 waktu entu dibagi ke 5 waktu, pertama pas subuh atau awal pagi dan hari masih gelap, kedua pas siang dan hari udeh terang bener, ketiga pas sore dan hari masih terang, keempat pas menjelang malem dan hari udeh mulai gelap, dan kelima pas udeh malem dan hari udeh bener-bener gelap. Buat solat pas awal pagi dan masih gelap namanye salat Subuh, pas siang namanye salat Zuhur, pas sore namanye salat Ashar, pas menjelang malem namanye salat Maghrib, dan pas malem namanye salat Isya. Penentu waktu orang Islam kudu salat kagak cuma udeh pagi atau siang atau malem, orang Islam kudu nunggu azan dulu sebelom salat. Nah jadinye salah satu kegiatan sehari-hari yang berkaitan dengan Islam entu salat 5 waktu dan waktu buat salatnye ditentuin sama azan.

religion

6838

Kerak telor entu dikenal jadi makanan khasnye kota Jakarta atau orang betawi. Kerak telor juga dikate sebagai omeletnye orang Betawi. Tentunye karena omelet dan kerak telor sama-sama dibikinnye dari telor. Yang jadi pembedanye omelet dan kerak telor adalah karena kerak telor entu dibuat pake beras ketan juga. Karena telor buat bikin kerak telor dimasaknye kagak pake minyak, jadinye tekstur kerak telor itu kering dan garing kalo kata aye mah. Nah namenye juga “Kerak Telor” ye, pastinye ada keraknye juga di entu telor. Nanti pas disajiinnye, kerak telornye udeh agak sedikit gosong, terus dipakein bumbu dan aneka pelengkap lainnye, misalnye kayak serundeng, bawang goreng, dan laen-laen. Jadi di atas telor yang agak sedikit gosong dan berkerak itu, ditaburin serundeng, bawang goreng, dan laen-laennye.

food & beverages

849

Salèh atu alêsan pêntingnyè èstrakurikulèr olahragè di sêkola adalah ngêjadiin èstrakurikulèr sêbagè wadèh pêranti ngasah kêtêrampilan nontèknis. Kêgiatan èstrakurikulèr di sêkola punyè banyak pêlajaran sikap nyang mungkin kagak diajarin di dalêm kêlas. Di têngèh carut-marutnyè kêidupan masarakat Indonèsia karang êni, puguhnyè amat dibutuhin orang-orang nyang dalêm saban sèpak têrjangnyè ngêjunjung tinggi pontên-pontên moral kêmanusièan. Dalêm kontèks ênilah olahragè ngêjadi bagian pênting sêbagè sêbuah instrumèn pêmbêntukan pontên amè karaktêr bangsè. Èsènsi dasar dari kêidupan manusiè dalêm kêsêarian bisè dijumpèin dalêm olahragè. Olahragè ngajarin kêdisiplinan, jiwè sportip, kagak gampang nyêrèh, jiwè kompêtitip nyang tinggi, sêmangêt bêkêrjè samè, ngêrti amè aturan, sêrtè bêrani ngambil kêputusan kêpadè sêsêorang. Sêcarè kagak langsung, murid bakal bêlajar pontên-pontên ntu liwat èstrakurikulèr olahragè nyang dimiluinnyè.

sports

113

Bèda dari kapè-kapè padè umumnyè di Bandung, kapè nyang bêrlokasi di Jalan Têrusan Cisokan Nomor 6 êni bukan tibang jadi têmpat buat pênikmat kupi, tapi jugè parè pênikmat musik. TONES No. 6, namènyè. Êni adalah têmpat nyang bisè manjèin matè, kuping, amè lidèh. Dari pêrtamè êlu nginjèkkin kaki di TONES No. 6, êlu bakal disambut amè musik jaz nyang kêdêngêr dari spèkêr JBL 4315. Musik jaz ntu disêtèl dari piringan itêm kolèksi mêrèka. Kalo kê mari jugè jangan lupè pêsên gulè fètucini amè jamur nyang dilapis têpung gono. Têmpatnyè nyang kêrasan, kêpêncil, amè kagak bêgono ramè ngêjè TONES No. 6 sêbagè salèh atu pêrmatè têrsêmbunyi di Bandung.

leisures

2724

Ajaran agama Islam yang paling diinget salah satunye ntu adalah sikap toleransi kite. Seperti Sabda Nabi Muhammad SAW: “Agama yang paling dicintai Allah adalah agama yang lurus dan toleran.” (HR al-Bukhari). Pada prinsipnya fitrah yang paling mendasar dari setiap manusia dan menjadi aspek yang melatari keagamaan ntu adalah adanye pandangan hidup yang hanif atau lurus. Kehanifan agama ntu menjadi ciri semua ajaran yang telah dibawa oleh para rasul dahulu selain Muhammad. Allah berfirman: "Kami telah wahyukan kepada engkau (Muhammad), hendaknya engkau ikuti ajaran (millah) Ibrahim sebagai seorang yang hanif. Dia bukanlah tergolong kaum musyrik.” (QS An-Nahl: 123). Dalam Alquran, Ibrahim disebut kagak termasuk Yahudi atau Nasrani karena pada masa Muhammad umat Yahudi dan Nasrani cenderung eksklusif, sektarian, dan komunal. Mereka mengklaim agamanye mereka satu-satunye agama kebenaran, meskipun pada dasarnye klaim seperti ini juga bisa menjangkiti umat agama lain, termasuk umat Islam sendiri.

religion

9691

Radja Gurame jadi restoran nyang punye kesen keluarge banget. Menu utame di mari udeh pasti gurame entong nyari lele di mari ye. Rume makan nyang ade di Ruko Plaza Pondok Gede Bekasi eni punye macem-macem makanan ama minuman nyang sedep, tapi tetep gurame nyang jadi jagoan. Aye mesen atu gurame cabe ijo, paket empal, paket ayam bakar, ama cincau. Buat rase guramenye udeh berase bumbu ungkepannye, kaga ade bau amis, cabe ijonye juare dominan tomat ijo jadi kaga keliwat pedes. Paket empalnye punye daging nyang lebar, tipis, ama empuk banget. Kayenye diungkep lama jadi rasenye mantep, dapet sayur asem seuprit, tahu, tempe goreng, lalap, ama sambel.

food & beverages

4910

Alesan aye kaga demen ama notebook nyang udeh dibeli, teryata seiring berjalannya waktu tuh laptop ringkih dah, padahal aye beli nyang merknya sama ama laptop pertama aye. Udah gitu bagian layar ama keypadnya kaya jomplang gitu, kaya lebih gede layar. Soalnye ni notebook bisa dipake jadi tablet doang, tapi gara-gara itu jadi kaga awet. Udah gitu kaga enak dipakenye nge lag mulu, akhirnye ngejedog aje tuh di rumah. Beberapa bulan kaga dipake ya aye iseng-iseng buka biar kaga rusak, eh malah kaga bisa nyala. Pas di bawa ke tukang service teryata di dalem laptop itu udeh besarang semut sekean-keanan ampe liatnye aja geli.

technology

512

Bailèo adalah rumèh adat milik suku Huaulu nyang mêrupakan pênduduk asli Pulo Sêram. Bêntuk rumèh adat bailèo gampang dikênalin dari struktur awak amè atêpnyè. Rumèh adat masarakat Maluku êni bêrupè rumèh panggung nyang dibangun dari kayu amè bambu. Tiang-tiang pênyanggè awak rumèh biasènyè bêjumlèh dêlapan atau sêmbilan. Atêp rumèhnyè dikêjè dari rumbia. Karna bêrupè rumèh panggung, bailèo dilêngkêpin amè tanggè nyang bisè dipanjat buat masup kê dalêm rumèh. Jumlèh tanggè êni sêkagknyè adè tigè, yakni di dêpan, kiri, amè bêlakang rumèh. Kêunikan rumèh êni adalah bêntuknyè nyang kêbukè, tanpè tèmbok, sêkat, atau jêndèla. Kagak dikêjè tèmbok bêrkaitan jugè amè kêpêrcayèan tradisional, yakni supayè roh nènèk moyang bisè kêluar masup bailèo.

culture & heritage

2697

Pada hari Jumat ntu yang di bahas dalam khutbah Jumat adalah mengenai agama Islam, agama yang penuh dengan toleransi. Islam sangat menganjurkannye ntu umatnye menjunjung sikap toleransi, tolong-menolong, hidup yang harmonis dan dinamis di antara umat manusia tanpa memandang agama, bahasa, dan ras mereka. Rasul tidak membedakan-bedakannye umat Islam dengan umat Nasrani maupun Yahudi. Semua di mata negara adalah sama, begitu di Indonesia saat ini. Selagi orang tersebut berstatus sebagai Warga Negara Indonesia (WNI), mereka memiliki hak yang sama di hadapan negara, baik itu beragama Islam, Kristen, Konghucu, Buddha, Hindu, atau agama lainnya. Mereka yang bersuku Dani, Asmat, Batak, Minang, Jawa, Sunda, ataupun Betawi juga tidak memiliki perbedaan di mata negara. Nahdlatul Ulama bahkan telah mengeluarkan sebuah keputusan yang sangat penting dalam kontek hubungan masyarakat Muslim dan Non-Muslim di hadapan negara, yakni sama-sama warga negara (muwathin). Dengan begitu, konsekuensi hukum yang didapat di antara semua warga sama, tanpa pandang bulu, agama ataupun suku. Jamaah Jumat yang dimuliakan Allah SWT, oleh karena itu, sudah sepatutnye kita sebagai seorang Muslim untuk menjaga hubungan baik kita dengan sesama warga negara, terlebih terhadap tetangga kita, meskipun berbeda agama.

religion

79

Bukan tibang bahan masakan, pêrabotan masak jugè bêpêngaruh amè kêsèhatan. Hal êni kagak bisè dianggap èntèng karna pêrabotan masak ntu bêsêntuhan langsung amè bahan masakan. Udèh gono, êlu ngêgunèinnyè saban ari. Milih pêrabotan masak bêkualitas tara pangan amat pênting. Soalnyè, adè banyak matèrial bêrbahayè nyang bisè nongolin racun kalo êlu ngêgunèin pêrabotan masak nyang salèh. Bêrikut êni matèrial pêrabotan masak nyang aman digunèin, yakni titanium, kacè, bajè karbon, bêsi nirkarat, kêramik, amè bêsi tuang. Sêmuè bahan-bahan ntu aman karna kagak ngêlêpasin jat kimia bêrbahayè wayah prosès masak. Jadi, mulè karang êlu bisè inpèstasi kêsèhatan dêngan ngêbêli pêrabotan masak nyang aman.

food & beverages

2341

Udang merupakan salah satu jenisnye seafood atau ganyeman laut yang populer banyak ditemuin di resto resto seafood baik kaki lima maupun yang kaga. Selain memiliki cita rasa yang lezat, udang juga menawarkan bejibun manfaatnye bagi kesehatan. Namun pada sebagian orang, ngegaresin udang justru berisiko menimbulkan gangguan kesehatan. Jika digaresinnye dalem batasnye yang wajar, udang memberikan bejibunnye manfaat bagi kesehatan, salah satunye adalah membantu pembentukan sel-sel baru dalam tubuh. Namun ntu die jika digaresnye terlalu banyak, udang dapat menyebabkan berbagai gangguan kesehatan, misalnye kenaikan kadar kolesterol di dalam darah. Udang merupakan salah satu ganyeman laut yang kaya nutrisi. Dalam 85 gram udang matang, terkandung 84 kalori dan 20 gram protein. Udang juga mengandung berbagai mineral penting yang dibutuhkan tubuh, seperti kalsium, magnesium, fosfor, kalium, dan zinc.

food & beverages

8456

Ade elmu olahrage nyang kudunye diturunin ke siswa-siswi kolaan biar kalo ade bahaya menerjang, bisa mereka lawan pake pisiknye. Emang agak mirip-mirip taekwondo, tapi nyang enih versi dari Jepang. Gerakan utamanye mukul ame nendang, tapi kagak pake alat ape-ape. Nah, di ekskul enih bakal diajarin teknik-tekniknye nyang bagus buat ngelatih otot tangan ame kaki, pertahanin diri dari lawan, ningkatin konsentrasi, ame ningkatin pecaye diri. Bagusnye, elmu dari enih ekskul bisa dipake di keseharian kalo di posisi terancem. Mao wedon, mao lanang, kudu bise nguasain teknik-teniknye biar jago lawan orang jaat! Jan lupe, ye, daptar ekskul enih biar mukul ame nendangnye lebi terarah.

sports

9705

Kerak telor jadi gegaresan khas Betawi nyang dibikin dari campuran beras ketan, telor bebek, ama serundeng/koya. Care masak kerak telor nyang gampang bise make kuali kecit. Lu bise jadiin kerak telor cemilan ganjel laper sebelom jem makan siang tiba. Care buatnye pertame kocok telor bebek, masukin udang kering, bumbu nyang udeh dialusin, bawang goreng, ama serundeng/koya. Udek-udek dah tuh biar rate. Kedue, panasin kuali kecitnye. Tuang separo bagian ketan. Ratain di permukaan kualinye. Masak ampe setengah mateng. Ketige, tuang separo bagian telor kocok berbumbu. Ratain di semue permukaan sambil didempet-dempetin. Abis bagian bawahnye mateng, bise dibalik biar matengnye merate. Angkat. Hidangin kerak telor pas lagi panas.

food & beverages

7360

Elu tau kagak, kalo ade senjata tradisional yang asalnye dari provinsi Aceh? Nah ternyate senjata tradisional dari Aceh entu namanye Rencong. Bentuknye entu senjata tradisional Aceg Rencong kayak huruf L dan katenye sejenis kayak belati. Gagangnya entu senjata tradisional kayak bentuknye huruf Arab dan diambil dari “bismillah”. Entu kalimat bismillah adalah simbol yang nunjukkin kalo karakteristik orang Aceh entu berpegang teguh bener pade kemuliaan ajaran Islam. senjata tradisional asal Aceh yang namanye Rencong entu mulai dipake pas taon 1514-1528, ya entu pas masa Sultan Ali Mughayat Syah merintah kerajaan Aceh. Nah entu die deskripsi senjata tradisionalnye Aceh, yang namanye Rencong.

culture & heritage

556

Kuè gêplak kêcatêt sêbagè salèh atu kuè khas Bêtawi nyang kêbilang langkè atau udeh jarang ditêmuin. Kuè bêrcitè rasè manis amè bêrtèkstur lêmbut êni ngêjadi salèh atu kuè antêran pêngantèn dalêm tradisi adat pêrkawinan masarakat Bêtawi. Dalêm acarè lamaran, sunatan, atau acarè adat laènnyè jugè biasè disajiin kuè êni. Kuè nyang punyè warnè dominan putih êni dikêjè dari bêras nyang radè pêra. Bêras ntu digiling ampè ngêjadi têpung, têrus disangrèi. Abis ntu baru dah dicampurin kêlapè parut nyang udèh disangrèi jugè. Sêlanjutnyè, adonan êni dicampur amè gulè pasir nyang udèh dicaèrin ampè adonannyè ngêntêl. Sêlagi panas, adonan ntu kudu diaduk-aduk ampè padêt. Jadi, dah.

culture & heritage

160

Sêabis ujan jêm 7 malêm bulan Nopèmbêr 2020, ayè amè adèk ayè pêgi kê Anggrèk 43 di Jalan Anggrèk, Bandung. Wayah ntu, Anggrèk 43 baru ajè rêsmi dibukè. Di dalêmnyè adè bêbêrapè warung gêgarêsan amè minuman. Sampè sono, kitè langsung mêsên êmih kriuk sirêm sampi di Cici Claypot. Ntu tuh êmih garing nyang di atasnyè disèblok amè daging sampi nyang udèh dialusin. Kitè jugè mêsên dimsum di Cici Claypot. Abis ntu, kitè mêsên nasi gorèng di Nasgor Tiarbah. Nasgornyè sêdêp karna makè dèndèng lêmak. Sêmbari ngêganyêm, kitè kongko-kongko. Kagak têrasè ari udèh mangkin malêm. Kitè sigrah pulang kê apartêmèn soalnyè udèh kêdêngêran suarè gêluduk jugè, ngêri ujan lagi.

leisures

568

Alat musik gambang mêrupakan alat musik nyang bêkembang dan populèr di daèrah Bêtawi, Jawa Têngah, amè bêrbagè daèrah di Nusantara. Dikêjè dari bambu, gambang têrdiri atas 18 bilèh bambu. Gambang jugè mêrupakan salèh atu bagian dari gamêlan. Alat musik gambang dimaènin dêngan carè ditakol dêngan ngêgunèin alat. Alat pênakol gambang têrdiri atas duè buah. Carè ngêmaèninnyè yaitu kêduè pênakolnyè dipêgang makè lêngên kiri dan lêngên kanan buat pênabuh. Supayè gambang têtêp lêstari, kitè bisè ngênalinnyè kêpadè gênêrasi mudè, misalnyè dêngan ngêlaksanèin pêrtunjukan musik tradisional atau ngêbêntuk komunitas budayè. Pêlêstariannyè jugè bisè dilakuin dêngan mêlajarinnyè, mulè dari sêjarèh atau sêluk-bêluknyè ampè alat musik nyang digunèin.

culture & heritage

6246

Pisang goreng madu Bu Nanik emang kagak menarik mata. Malah, dikatain mirip pisang gosong. Kagak heran sih kalo produknye ditolak pas-pasan pertama kali ditawarin. Tapi aye tau eni pisang dari bos tempat aye kerja dulu, dia demen banget dapet bingkisan eni pisang dari koleganye. Nah dibagi dah sorang atu tiap karyawan. Rasanye buset dah enak bener. Aye pernah tuh nyoba nyari tau di mane sih belinye. Pas ntu aye kaget banget dah soalnye satu biji dihargain sekitar 5 rebuan, dulu mah gorengan masih ada tuh nyang 500 perak satu biji. Tapi emang sih harga kagak pernah ngewadul, eni pisang rasanye ajib sesuai juga ama gedenye. Yuk nyang pade di Jakarte, kagak salahnye nyobain pisang sultan eni. Dijamin kagak bakal nyesel dah kalo udah ngerasain mah, bisa jadi malah ketagihan entarnye. Selamet nyobain, ye!

food & beverages

8375

Di Betawi, ade satu sayur nyang ari-ari gini udeh susah buat ditemuin. Namanye sayur babanci. Bahan-bahan utamanye dari rempah-rempah, makanye rasanye khas Indonesia bangat. Ade ketumbar, botor, jintan, kedaung, ame tai angin. Kalo pengen coba bikin, ntu bahan-bahan semuanye disiapin 1/2 sdm terus disangre, yak. Ade juge bumbu-bumbu nyang kudu dialusin, 7 biji bawang merah, 50 gr cabe merah, 5 biji kemiri nyang disangre, 2 cm kunyit nyang diobong, 5 siung bawang putih, ame 2 cm jahe. Kalo bahan buat isiannye, ade 500 gr daging sapi, 2 sdm minyak sayur, 100 gr tetelan sapi, 3 batang sereh nyang digeprek, 1 liter aer, 1 1/4 sdt garem, 300 ml aer kelapa mude, 2 sdm kelapa parut nyang disangre, 3 biji daon salam, 10 biji pete nyang dibelah dua, 2 sdm gula merah sisir, 1 liter santen encer, 250 ml santen kentel, ame 2 biji kelapa muda bagian dagingnye aje. Kalo udeh kekumpul bahannye, cara bikin sayur babanci enih pertame dagingnye direbus dulu ampe empuk. Kalo udeh, ditirisin biar aernye jadi kaldu. Terus, bumbu alus ditumis, tambahin daon salam, sereh, gula merah, ame garem bari diaduk rata. Kalo udeh, bumbunye dimasukin ke kaldu, terus dipanasin. Abis ntu, air kelapa mude ame santen dituang, terus masukin daging ame tetelan bari diaduk pelan-pelan ampe mendidih. Masukin bumbu sangre ame kelapa sangre, masak ampe bumbunye ngeresep. Kalo udeh, masukin daging kelapa mude ame pete, aduk ampe rata. Jadi, dah, ntu sayur babanci nyang rasanye mirip-mirip gule, tapi rempahnye lebih kerasa.

food & beverages

7002

Waktu aye punya waktu luang di hari Sabtu, aye ke Hutan Kota di Jakarta. Pas aye sampe, ternyata banyak bener orang yang berkunjung. Mungkin karena hari Sabtu jadinye banyak yang punya waktu luang dan pengen beraktivitas seneng-seneng atau nyantai di Hutan Kota. Hutan Kota emang pas bener dijadiin pilihan buat orang yang pengen beraktivitas ape pun di waktu luangnye. Entu tempat luas, adem banyak pepohonan, ade rumput-rumputnye juga yang bikin suasana makin ijo, dan pemandangan langit biru, awan putih, dipaduin sama warna ijo pohon-pohon dan juga ade gedung-gedung tinggi, bikin pemandangan di entu tempat emang ajib bener. Nah di entu tempat, aktivitas orang-orangnye macem-macem; ade yang ngongko sambil gelar tiker piknik, ade yang ngegares, ade yang berkoar-koar, ade yang foto-foto, dan laennye. Intinye, banyak bener deh orang-orang yang beraktivitas macem-macem aktivitas orang di entu tempat.

leisures

8473

Pedaan keliling komplek udeh jadi hal nyang biase, kurang ade tantangannye. Kalo ente ngerase dari pisik ame mental udeh oke buat ngadepin nyang lebi-lebi dari bocil kematian di sekitar komplek, bisa bangat coba ngadepin jalanan terjalnye daerah pegunungan. Kagak, bukan manjat gunung, tapi pedaan di gunung! Alatnye, ye, cuman peda ame pelindung badan. Cuman, pedanye kagak bise make sembarang peda. Ente kudu ningkatin lepel peda nyang ente punye di rume ke peda gunung. Peda gunung enih didisen khusus buat ngadepin medan berat. Rodanye, misalnye, dibikin tahan buat jalan di atas jalanan terjal nyang banyak batunye, mungkin juge licin, ame kagak rata. Buat remnye juge, dibikin jaoh lebi pakem daripade rem peda biase, soalnye bise jadi bakal ujug-ujug ketemu jurang. Walopun emang masup ke kategori olahraga ekstrem, pedaan make peda gunung di gunung, urup dicoba, tapi kudu make persiapan nyang mateng.

sports

2342

Lobster merupakan hewan yang masuknye kedalam Crustacea atau udang-udangan yang memiliki kulit yang keras. Secara umumnye lobster dewasa dapat ditemukannye pada hamparan pasir yang terdapat spot-spot karang dengan kedalaman antara 5-100 meter. Lobster juga salah satu menu makanan yang bakalan ade di ganyeman seafood. Lobster kalo agak mirip kepiting dalam hal cangkangnye yang keras, bedanye ya die bentunye sebenernye satu jenis sama udang, cuma die gede cangkangnye keras ada bintik bintik putih, didalamnye dagingnye warna putih lembut dan gurih rasanye. Agak kebek ngeganyemin lobster, tapi pecinta seafood pasti bakal tetep ganyemin ntu ganyeman, padahal harganye kaga murah, harga lobster lumayan mahal, dan cuma ada di resto seafood yang cukup bagus, orang orang gedongan dah kebanyakkan yang ganyemnye.

food & beverages

4514

Selain perang orang tua, lingkungan juga harus mendukung. Kalo kite liat tontonan juga kaga mendidik si, acara musik kalo pagi juga kebanyakan nyeritain lagu buat orang dewasa aje. Lagu khusus anak laga ada tuh programnye di tipi nasional atau swasta. Padahal kan lagu daerah warisan negara, nanti kalo kaga dikenalin makin punah gimana. Belum ada juga si kegiatan di lingkungan nyang dukung anak-anak kecil buat tau lagu daerah kaya bikin tari-tarian trus nanti ada lombanye gitu. Belom ada wadah nyang naungin anak-anak buat berkreasi, jadi sayang banget. Pendidikan anak juga sekarang juga banyak orang tua nyang milih kurikulum nasional gitu, jadi sekolah juga banyak nyang ngedepanin unsur insternasionalnye.

culture & heritage

8358

Kek nyang semue orang tau, bir ntu haram hukumnye dalem Islam, soalnye bikin mabok. Tapi, bagusnye bir enih emang bisa bikin anget badan. Orang Betawi, nyang mayoritas agamanye Islam, akhirnye muter akal biar bisa tetep ngerasain angetnya bir, tapi kagak perlu make alkohol biar kagak bikin mabok. Jadilah bir pletok. Usut punye usut, sih, katanye bir pletok enih ade gegara orang Betawi iri liat orang Belanda jaman dulu demen bangat minum bir ade alkoholnye. Jadi, orang-orang Betawi bikin kreasi minuman nyang ngangetin badan, tapi kagak bikin mabok. Itulah alesan bir pletok enih kagak masuk ke minuman nyang haram dikonsumsi. Udeh mah bahan-bahannye cuman rempah-rempah (jahe, sereh, kayu manis, kayu secang, ame gula merah), dapet sertifikat halal dari LPPOM MUI pula.

food & beverages

4900

Kejadian buruk tentang hape nih kaga cuma sekali, dulu pernah juga pas SMP punya hape esia warna pink. Hapenya tuh masih baru, masih mulu banget. Mana baru dipake 2 bulan. Ya namanye bocah pan kalo naro hp di rumah tuh suka semabarangan bae ya. Dulu tuh aye punya pembantu buat bantuin orang tua aye masak buat jualan. Nah, die kerja udeh lumanyan lama, jadi kite udeh percaya aja tuh ama dia. Sebelumnye juga kaga pernah kena bikin masalah ape-ape, udah kite anggep kaya sodara lagi. Nah, jaman dulu kan hp ga kaya sekarang ya dipegang mulu, nah dari sore tuh hp gaada kebeneran pas si mpok pulang nah dari situ die juga berenti kerja.

technology

7614

Elu demen olahraga bidang tenis? Elu punya olahragawan favorit dari entu bidang? Nah elu tau kagak, kalo Roger Federer rntu dikate raja pade entu bidang olahraga? Bahkan katente, walaupun bukan fans tenis atau bahkan orang awam pun bakalan tau kalo Roger Federer entu rajanye di bidang tenis. Katenye walaupun emang banyak pemaen tenis jago laennye selaen Federer, tapi dikate kalo kagak ade pemaen tenis cowok laen yang mampu bertahan sebanyak 237 minggu ade di puncak peringkat tenis laki-laki. Pastinye kagak entu aje, katenye Federer udeh berhasil ngecapai 17 gelar Grand Slam. Walaupun koleksi gelarnya emang potensial dibalap oleh petenis laennye, tetep aje, Federer masih jadi raja dan jadi salah satu olahragawan favorit orang-orang.

sports

4855

Setiap orang punya hobi nyang beda-beda. Ada juga nyang hobinya ama sesuatu nyang ektrem, kite sih kaga bisa ngelarang ya cuma mesti ingetin buat terus waspad. Soalnye, karna terlalu sering die ngelakuin, ada kalanya juga die lengah tuh. Jadi tugas kite sebagai orang nyang terdeker kudu ingetin lagi tuh setiap mao ikutin olahraga ekstrem. Kaga ngapa dah kalo dibilang bawel juga, kite pan bawel tandanye kite sayang. Dari pada kite ngobatin, mending kite mencegah kan. Pokoknye tetep waspada, karna kan mara bahaya kaga dateng pas kite lengah doang, pas kite ati-ati juga kaga luput dari bahaya juga. Sesama manusia pasti ada kurangnye jadi jangan risih kalo selalu diingetin buat keselametan.

sports

6203

Ade banyak buah-buahan tropis di indonesia, nyang salah satunye tumbuh subur di Indonesia, salah satunye buah pepaya, manfaat buah pepaya bagus bener buat ngelancarin buang air besar, kandungan gizi buah pepaya ntu ade karbohidrat, serat, ame vitamin, selaen ntu pepaya sumber vitamin c nyang bagus buat badan kite, kandungan lain ngandung folat, vitamin A, magnesium, tembaga, asam pantotenat, nyang paling kesohor manfaat pepaya ntu ngadung anti inflamasi, bagus buat penderita arthritis, osteoporosis, edama dapet ngilangin sifat dari kanker. buah pepaya juge menguatkan sistem imun badan kite, terus nyehatin tulang, terus bagus buat penderita diabetes melitus, mencegah penyakit jantung, ngelancarin pencernaan, cegah degradasi makula, cepet nyembuhin luka, cegah asma,

food & beverages

876

Carè têrbaèk pênanganan cidêrè olahragè adalah dêngan nyêgah masalèh kêsèhatan ntu têrjadi. Ngêmahamin aturan maèn amè ngêgunèin alat nyang pas bisè ngêbantu nyêgah cidêrè. Êlu gè bisè ngurangin risiko cidêrè dêngan carè êni. Pêrtamè, lakuin pêmanasan. Kêduè, pakè alas kaki nyang sêsuè. Kêtigè, pakè pêralatan kêsêlamêtan nyang sêsuè kèk pêlindung mulut, hèlm, amè bantalan. Kêêmpat, minum banyak caèran sêbêlon, sêlama, amè sêudèh olahragè. Kêlimè, sêbaèknyah kagak bêolahragè di waktu nyang paling panas antarè jêm 11.00 ampè 15.00. Kêênêm, ontong maksèin diri ngêlêbihin kêmampuan. Kêtujuh, tingkatin intènsitas amè durasi olahragè sêcarè bêrtahap. Kêdêlapan, gunèin tèknik nyang baèk. Kêsêmbilan, lakuin pêndinginan sêudèh olahragè dêngan pêrêgangan sêcukupneyè. Têrakhir, jalanin pêmêrèksaan mèdis sêcarè têratur.

sports

952

Fujifilm akhirnyè ngênalin kamèra mirrorless flagship hybrid X series nyang dilêngkêpin rangkèan pitur canggih buat ngêbutuhin still atau pidio, yakni X-H2S. Fujifilm X-H2S ngêgunèin sènsor baru nyang disêbut “X-Trans CMOS 5 HS” dêngan rèsolusi 26,1 MP amè prosèsor baru nyang disêbut “X-Processor 5”. X-Trans CMOS 5 HS mêrupakan sènsor BSI (back side illumination/back-illuminated) amè stacked sêhinggè diklaim kagak tibang bisè nangkêp cahayè sêcarè èpisièn, ngêlaènin jugè punyè readout speed nyang gancang. Adè gè X-Processor 5 nawarin kêgancangan pêmrosèsan gambar nyang tinggi. Kagak tibang gancang, Fujifilm X-H2S jugè diklaim punyè sistim AF (pokus otomatis) nyang tinggi dêngan manpaatin artificial intelligence atau kêcêrdasan kêjèan. Sêlaèn ntu, Fujifilm X-H2S antarè laèn punyè IBIS (in-body image stabilization) limè axis nyang diklaim nawarin manpaat sêtarè ampè tujuh stop amè bodi magnèsium nyang tangguh.

technology

3116

Perbedaan antara permainan sepak bola dimainkannye di lapangan luas dan berumput, sedangkannye futsal dimainkan di lapangan dalam ruangan. Selain ntu, sepak bola memiliki ukuran lapangan lebih besar dibanding futsal. Ukuran lapangan sepak bola menurut standar internasional adalah memiliki panjang 100 meter hingga 110 meter serta lebar 64 meter hingga 75 meter.  Sedangkan lapangan futsal memiliki panjang 38 meter hingga 42 meter serta lebar 18 meter hingga 25 meter. Manfaat permainan futsal Permainan futsal memiliki beberapa manfaat. Permainan ntu dapat menyehatkannye tubuh serta meningkatkan kerja sama. Berikut empat manfaat dari permainan futsal ; Meningkatkan kemampuan untuk mengambil keputusan. Meningkatkan kekuatan tubuh, khususnya kaki. Meningkatkan kepercayaan diri ketika harus berhadapan dengan lawan. Meningkatkan kreativitas untuk menyusun strategi mempertahankan area sendiri dari serangan lawan.

sports

3473

Dengan usaha rumahan, maka modal yang dibutuhkan relatif terjangkau atau dengan kata lain kagak dibutuhkan modal yang besar, sebab kite kagak perlu menyewa gudang, dan tempat. Modal terbesar usaha rumahan sendiri mungkin hanya dalam mempersiapkan perlengkapan bisnis aje. Bisnis rumahan juga dicari karena trend. Salah satu keunggulan menjalankan usaha yang sedang trend ya ntu kagak membutuhkannye exposure yang berlebihan. Pasalnye, orang kemudian akan langsung membantu memasarkan produk di media sosial. Sebagai contoh, trend kopi kekinian yang sekarang udeh ada dimane-mane berkat media sosial. Usaha rumahan yang lagi trend dapat dilakukan secara offline dan online. Kamu bisa memulainye ntu dari usaha online yang kemudian dapat menjangkau pasar yang lebih luas lagi agar bisa meningkatkan penjualan. Untuk tahap selanjutnye, kamu bisa memasarkannye secara offline serta mengajak tetangga di sekitar rumah untuk turut membeli produk yang dipasarkan.

business

2165

Padè dasarnya, saban orang wajib memiliki nyang namanya danè darurat buat mengantisipasi risiko munculnya pengeluaran dadakan amè kudu diatasi dêngan sigrah. Terlebih buat generasi roti lapis nyang memiliki lêbih banyak tanggungan, pos keuangan êni kagak boleh ampè dilewatkan biar arus kas tetap kondusif amè mampu bertahan diterpa masalah finansial sekalli gè. Karna memiliki jumlèh tanggungan nyang lêbih banyak, generasi roti lapis perlu menyiapkan danè darurat nyang lêbih gêdé. Penyebabnya kagak laèn karna êlu kagak tibang kudu memikirkan kebutuhan diri sendiri bersama keluarga, tapi generasi roti lapis juga perlu menanggung risiko finansial nyang bisè terjadi padè orang tuè, mertua, atau saudara laènnyè. Tanggungan ntu gè mencakup biaya kesehatan, pendidikan, amè laèn sebagainya tergantung kebutuhan. Kalau wayah êni masih melajang, tetap siapkan danè darurat êni dêngan matang amè sesuai perhitungan nyang ideal biar lêbih mampu mengatasi masalah finansial nyang bisè muncul sewaktu-waktu.

slice of life

1729

Sêbagè manusiè biasè, kitè kagak bisè idup dèwèk. Kitè butuh bantuan orang laèn buat idup. Di lingkungan rumèh, orang-orang nyang bakal ngêbantu kitè adalah têtanggè dèwèk. Nah pêgimanè kita bisè ngêjalin hubungan baèk? Puguhnyè dalêm idup bêtêtanggè, kitè kudu samè-samè ngêjagè pêrasèan têtanggè dêngan carè tênggang rasè, tolèransi, amè èmpati. Dêngan samè-samè ngêjagè pêrasèan masing-masing, mangkè idup bêtêtanggè puguh bakal kêrasan. Têtanggè nyang baèk ngêjadi salèh atu sarat dalêm kêbahagièan idup. Têtanggè èmang bukan sodarè, tapi mêrèkalah nyang dalêm 24 jêm bêradè barêng kitè. Kalo dalêm idup bêtêtanggè kagak kêrasan, pêgimanè kêbahagièan idup bakal kêciptè? Nyok, samè-samè jadi têtanggè nyang baèk!

slice of life

438

Babèh Toni sêari-ari tibang bêgawè sêbagè tukang bècak amè pêngumpul sampah. Dalêm sêbulan, ratè-ratè pênghasilannyè tibang sêkitar Rp500.000,00. Mêski bêgono, diè punyè mimpi buat pêgi haji barêng bininyè. Diè kagak pêrnèh putus asè, bahkan ngêrutinin sêmbahyang duha amè banyak bêdoa. Dari sonolah rêjêki kagak kêdugè datêng dari arah nyang kagak disangkè-sangkè. Saban pênghasilan nyang diè têrimè, sêlalu Babèh Toni kasihin bininyè. Ampè suatu ari, bininyè bilang kalo mêrèka punyè tabungan nyang cukup buat pêgi haji. Babèh Toni tagèt karna upahnyè pan tibang sêdikit. Bininyè bilang kalo ntu tibang duit nyang disisihin dari sisè bêlanjè. Babèh Toni têrharu dan bêgono yakin kalo Allah kagak pêrnèh mandang gawèan. Dêngan gêtol duha, rêjêki naèk haji udèh digampangin. Nyok, gêtolin sêmbahyang duhanyè.

religion

7352

Elu pernah denger cerita tentang Si Pitung? Dulu bener dari rakyat Betawi, ada jagoan yang namanye Pitung. Si Pitung entu anaknye Bang Piun dan Empok Pinah. Si Pitung entu seringnye dipanggil sebagai Bang Pitung. Bang Pitung entu pendekar yang baek, taat beragama, dan hobinye nolong orang. Bang pItung entu katanye sakti. Die katanye kagak mempan ditembus senjata. Pernah waktu entu Si Pitung beraksi dan ade pihak yang kagak demen sama aksinye. Akhirnye Si Pitung ditembak berkali-kali, tapi anehnye tubuh Pitung kagak ade yang luka sama sekali. Terus pas tau Si Pitung make jimat, jimatnye pun diambil sama musuh pas Pitung mandi di sungai. Akhirnye Pitung pun ditembakin peluru emas. Die pun meninggal karena luka tembak peluru emas.

culture & heritage

3219

Kamera juga kagak lepas dari fungsinye ya ntu, sebagai media pendidikan atau edukasi. Peran ntu makin terlihat di era digital sekarang ini. Dimane, kelas-kelas online atau webinar mulai marak. Konten-konten dari hasil kamera pun mulai bejibun seperti di Youtube, Instagram, Facebook dan lain sebagainye. Dalam konteks ntu bisa kite lihat dah tuh dari cara belajar seseorang. Ada orang yang bisa belajar dengan baik saat mendengar, yang lain dengan menulis. Disisi lain, ada juga yang harus melihat. Dengan demikian, kamera telah menambah dimensi baru dalam pendidikan, yang memungkinkannye foto atau video menjadi alat pembelajarannye. Ntu benda membantu menciptakan, dan melestarikannye ingatan, atas suatu nilai yang bersejarah, atau sentimental baik untuk seseorang atau sekelompok orang. Pada titik ini, kamera bisa mengembalikan seseorang terhadap pada suatu peristiwa penting dalam sejarah, dengan kata lain, kamera telah menjadi salah satu sumber paling berharga yang ikut melestarikan sejarah dan ingatan manusia.

technology

530

Pangèran Bandung Bondowoso nyêrang istanè Prabu Boko di wilayah Prambanan. Pênyêrangan ntu dimênangin amè Pangèran Bandung Bondowoso. Prabu Boko adalah ayah Roro Jonggrang nyang mêninggal di mèdan pêrang. Wayah kêtêmu amè Roro Jonggrang, Pangèran Bandung Bondowoso kêpincut dan pèngèn ngêminangnyè. Tapi, Roro Jonggrang ngasih sarat nyang kagak gampang, yakni ngêbangun sumur bêrnamè Jalatunda amè ngêbangun sêrèbu candi dalêm sêmalêm. Pangèran Bandung Bondowoso nyanggupin sarat ntu. Sarat pêrtamè, diè bêrhasil ngêbangun sumur Jalatunda. Sarat kêduè, Pangèran Bandung Bondowoso mintè bantuan jin buat nyêlêsèin sêrèbu candi. Dêngan siasat Roro Jonggrang, pêngêjèan sêrèbu candi pun gagal. Tibang 999 candi nyang bêrhasil dibangun. Akhirnyè, Pangèran Bandung Bondowoso sèwot dan ngutuk Roro Jonggrang ngêjadi patung kê sêrèbu.

culture & heritage

2819

Alat musik toleat adalah alat musik yang dimainkannye dengan cara ditiup. Toleat berasal dari Subang, dan biasa dimainkannye oleh penggembala yang berada di daerah pantura. Mereka akan memainkannye alat musik ntu sembari menunggu gembalanye. Awal mula alat musik ntu diciptakan, toleat dibuat dari bahan jerami. Akan tetapi seiring berjalannye waktu, alat musik yang satu ntu dibuat dari bahan bambu tamiang. Sebab, pengrajin melihat bahwa bahan tersebut lebih awet dan berkualitas. Toleat mempunyai delapan lubang nada dengan nada slendro. Sehingga bisa menghasilkannye suara yang unik, dan mirip seperti suara saxophone. Bentuk alat musik ntu memang terlihat seperti seruling. Akan tetapi toleat mempunyai rit yang terbuat dari kayu berenuk. Alat musik toleat bisa dikombinasikannye dengan berbagai jenis alat musik lainnye, dan bisa menghasilkannye inovasi musik yang unik. Alat musik ntu umumnye dipadukan dengan kendang atau kecapi. Bahkan sekarang ini, toleat sudah mulai berkolaborasi dengan alat musik modern seperti keyboard.

culture & heritage

2177

Suatu wayah mungkin êlu melihat têtanggè nyang jarang atau nyaris kagak merawat rumèh mêrèka. Hal ntu, terlihat dari rumput halaman nyang udèh memanjang, atau terlihat dari peralatan besi nyang diantêpin mengusang. Cobalah êlu buat mengamati pemandangan êni. Apakah keesokan arinyè kondisi êni mengalami perubahan? Kalo kagak adè perubahan dalêm rentan waktu lêbih dari seminggu, sepertinya têtanggè êlu membutuhkan perhatian êlu. Idealnya, penghuni sangat kagak betah kalo kondisi rumèh mêrèka terlihat kagak terawat dari luar. Cobalah datang kê rumèh têtanggè êlu, kêmudian tanyakan kabarnya. Lalu, paparkan alasan êlu datang kê rumahnya. Dari percakapan ntu, êlu bakal mengetahui kondisi nyata têtanggè êlu. Kalo têtanggè êlu penyendiri, jangan kagak acuh terhadap mêrèka. Bisè jadi mêrèka sangat membutuhkan bantuan êlu. Sebaliknya, kalo malas, êlu bisè mengajaknya bekerja bakti barêng-barêng.

slice of life

5198

Pas udeh ngerasain buka usaha di rumah, emang enak si. Kerja tuh tinggal di rumah aje tapi tetep dapet duit. Kaga ngeluarin ongkos juga jadi keuntungannye tuh bener-bener utuh. Cuman ya namanye orang tua, liat anaknye sekolah tinggi harus ngerasain kerja di kantor. Dengerin banget kata orang nyang ngeliat anaknye buka usaha akhirnye padahal sekolah tinggi di universitas nyang terkenal di Indonesia. Jadi sempet keenakan tuh buka usaha, cuma tetep nyambi nyari kerja. Akhirnye setelah sekian lama tuh sempet kaga kepikiran kerja kantoran karna keenakan usaha dapet lah kerjaan di tengah kota Jakarta. Sesuai dah ama nyang aye impi-impikan selama ini.

business

8636

Jualan di rume ntu seru, kagak kudu berurusan ame orang banyak kek di kantor, ato panas-panasan berangkat kerje, ngantuk-ngantukan pulang kerje. Jualan dari rume dari ngantuk baru bangun tidur, ampe ngantuk kepengen tidur, juge di rume bae. Ude gitu, kagak bener-bener ade aturan buat nyari ide jualannye. Jaman karang, kite liat pideo tutorial di Instagram ato TikTok juge udeh bise jadi bahan jualan. Ato kecepetan kalo nongtonin pideo dari due platform ntu, bise liat di YouTube. Dari nyang itungan menit ampe itungan jam juge ade aje nyang bise bikin jadi ide. Kalo ente lebi suke baca dibanding liat pisual, buke-buke aje blog orang ato media-media nyang nyediain tulisan soal beginian, terus ikutin buat jadi bahan jualan di rume. Jan lupe, biar ade inopasinye, tambahin ide kite ndiri, ye!

business

856

Dalêm bahasè Inggris, olahragè êni disêbut sêbagè artistic swimming. Namè êni digunèin sêtêlèh diganti dari synchronized swimming. Pêrgantian namè êni dilakuin supayè lêbih ngêgambarin olahragè êni sêcarè kêsêluruhan. Rênang indah ngêmaduin unsur rênang, sênam, amè nandak nyang dilakuin sêcarè bêrêgu, trio, duèt, atau tunggal amè dilombain sêcarè intêrnasional kayak padè ajang olimpiadê. Jênis olahragè êni punyè gêrakan dasar nyang cukup komplèks karna kudu mêratiin kêgancangan, dayè tahan, amè kêlênturan awak. Padè dasarnyè, gêrakan rênang indah mêrupakan gêrakan atlètik nyang dilakuin di aèr amè dikorèograpiin dêngan musik. Sêlaèn ntu, parè atlèt rênang indah ngêbutuhin kêrosaan buat ngêlakuin bêrbagè gêrakan kayak mutêr amè ngangkat sêmbari nahan napas. Mêrèka gè kudu mampu napsirin musik liwat spèkêr bawèh aèr sêmbari nyêlarasinnyè amè bêrbagè gêrakan.

sports

7240

Elu udeh pernah denger cerita tentang Ibunye Nabi Isa alias Maryam? Sebelom lahirnye Nabi Isa, Maryam entu kagak ade pasangan dan kagak disentuh juga sama laki-laki. Namun ade keajaiban yang dateng ke Maryam. Die tiba-tiba aje ngandung Nabi Isa walaupun kagak disentuh oleh seorang laki-laki. Padahal die kagak kagak punya pasangan. Nah pas ade entu kabar dan nyebar ke man-mane bahwa Maryam ngandung, padahal kagak ade pasangan, akhirnye terjadilah para manusia nuduh Maryam udeh zina. Karena difitnah, di Al-Qur’an dijelasin kalo Maryam tetep ngandung Nabi Isa. Maryam pun akhirnye ngejauh dari orang-orang bersama kandungannye. Makin lama seiring berjalannye waktu, kandungan Maryam makin membesar. Maryam akhirnye makin kesusahan dan lemah. Tapi walaupun kesusahan, Maryam tetep menuju ke pohon kurma. Pas entu Maryam menuju pohon kurma dengan keadaan nyeri juga. Entu adalah salah satu kisah di Al-Qur’an tentang Maryam, Ibunda Nabi Isa.

religion

9713

Nangke mude atau nyang orang Betawi kate cecek eni bise dibikin macem-macem masakan sayur. Ade banyak gegaresan nyang bahan utamenye cecek. Mulei dari gule cecek, opor cecek, gudeg, ama masi banyak lagi. Gule cecek biasenye dimasak ama macem-macem rempah. Biar sedep ama kaga ngebosenin biasenye gule cecek ditambain sayuran ama bahan laen kaye kacang panjang, daging ayam, tetelan, kacang polong, ama bahan laen sesuei selera. Biasenye warne koah gule cecek ngikutin ama bahan nyang dipake, ade nyang warnenye bening ade juge nyang warnenye kuning biasenye ditambain kunyit ama santen. Tapi, kadang gare-gare koah sama bahannye nyang banyak kolestrolnye aye jadi jage-jage ama eni makanan.

food & beverages

827

Bambang Pamungkas adalah salèh atu pêmaèn bola têndang nyang têrkênal di Indonèsia. Diè têrkênal dêngan pêrmaènannyè nyang amat cakêp. Di balik ntu sêmuè, adè bêbêrapè hal nyang kudu kitè pêratiin kalo pèngèn ngêjadi pêmaèn bola têndang kayak diè. Nyang pêrtamè adalah kudu punyè tèkad amè niat nyang tinggi. Têrus, kitè jugè kudu punyè bakat, bisè sêcarè ototidak atau latian. Sêlanjutnyè, punyè pisik nyang primè. Kêmudian pêlajarin tèknik pêrmaènan bola têndang dêngan bênêr. Têrakhir, pastinyè latian sêcarè gêtol amè têratur. Sêtêlèh bêbêrapè hal tadi udèh bisè dipênuhin, puguh kitè bisè ngêjadi kayak Bambang Pamungkas atau bahkan bisè lêbih baèk darinyè. Ingêt, salèh atu konci kêsuksèsan adalah latian nyang sêgut.

sports

8483

Presiden kite enih pernah nyoba maen tenis meja ame 3 orang laennye. Kejadiannye di halaman Istana Kepresidenan, Jakarte. Waktu ntu, nyang maen ade Presiden Joko Widodo, Erick Thohir, Susy Susanti, ame lejennye tenis meja, Yopie Warsono. Pak Jokowi kebagian setim ame lejennye, ngelawan Susy Susanti ame Erick Thohir. Begitu dapet giliran lempar bola, Pak Jokowi langsung semanget mukul ke arah tim lawan. Cuman, sayangnye, dicoba bekali-kali, ntu bola nyangkut bae di net, padahal tim lawan udeh siaga bangat ame serangan presiden. Gegara kejadian lucu enih, semue nyang nongton pas itu ngetawain Pak Jokowi, tapi tetep bari ngasi tepuk tangan. Emang, mau siapapun kite, nyang namanye olahrage kudu tebiasa dulu baru bise!

sports

7359

Senjata tradisional yang sekarang ini kite liat di museum ataupun pas orang lagi make baju adat kagak ade begitu aje. Senjata tradisional entu warisannye nenek moyang yang kesebar di seluruh daerah Indonesia. Nah senjata tradisional entu dipake oleh orang-orang berbagai daerah di Indonesia. Fungsinya adalah untuk melindungi diri, menghadapi tantangan, menyerang musuh, berperang, berburu dan laennye. Pelajarin senjata tradisional dari 34 provinsi di Indonesia entu merupakan cara yang baek buat ngenal warisan budaya Indonesia. Tiap provinsinye ngembangin senjata dan pastinye pake teknik pembuatan yang diwarisin secara turun-temurun. suatu provinsi bisa aje ade lebih dari satu senjata, tergantung kebutuhan masyarakat setempat.

culture & heritage

3151

Bersepeda merupakan salah satu jenis olahraga yang seru, dan menyehatkan badan kite. Olahraga bersepeda ini disukai oleh bejibun orang. Bersepeda adalah kegiatan yang menyenangkan, dan dapat dinikmati oleh berbagai kalangan dari segala usia, termasuk anak-anak. Manfaat bersepeda untuk anak ternyata menjadi salah satu cara terbaik bagi orang tua memastikan Si Kecil menjalani aktivitas fisik secara teratur. Anak-anak sangat menyukai berbagai macam kegiatan yang mengharuskan mereka bergerak aktif namun tetap menyenangkan, salah satunye ya ntu bersepeda. Aktivitas ntu bakalan menjadi lebih menarik ketika dilakukan di tempat terbuka dan luas di mane Si Kecil bisa sekaligus menikmati pemandangan. Bagi Si Kecil, hal tersebut sangat menyenangkan. Penyakit kardiovaskular, selain dapat menyerang orang dewasa juga dapat menyerang anak-anak. Oleh karena ntu sebagai orang tua, kita harus membiasakannye anak untuk menjalankan pola hidup sehat dengan berolahraga seperti bersepeda. Sebuah penelitian Journal of the American Heart Association, menunjukkan bahwa manfaat bersepeda untuk anak dapat menyehatkan jantung karena seluruh tubuh ikut bergerak, begitu juga jantung yang terus berdenyut cepat.

technology

2795

Seperti Provinsi di Pulau Sulawesi lainnye, Sulawesi Utara juga memiliki salah satu senjata tradisional yang dikenal dengan nama Pedang Bara Sangihe. Di masa lalu, Pedang Bara Sangihe dikenal sebagai salah satu senjata yang digunakannye oleh pahlawan di Sulawesi Utara yang bernama Hengkeng U Nang. Pedang Bara Sangihe memiliki gagang dengan dua cabang. Kagak hanya pada gagang saja, pada ujung pedang bara juga mempunyai dua cabang yang di antara dua cabang ntu memiliki gerigi-gerigi. Pedang Bara Sangihe menjadi salah satu senjata tradisional kebanggaannye masyarakat di Sulawesi Utara dan menjadi salah satu kekayaannye kebudayaan yang dimiliki negara Indonesia yang semestinye terus dijaga.

culture & heritage

8902

Dari macem-macem makanan kayak kue, gorengan, ama makanan berat kayak Bakmi Koneng yang ada di Pasar Senen itu, orang-orang juga bisa nyari makanan laen. Banyak jenis makanan yang udah agak modern di sono. Ada kafe namanya Loko Cafe Pasar Senen nyediain makanan cemilan kayak pancake, pastry, ama singkong yang diparut keju di atasnya. Selaen itu, ada juga makanan berat kayak nasi goreng, sop iga, ama macem-macem pasta. Makanan modern gini biasanya banyak didemenin ama gadis-gadis. Macem-macem makanan kuno ama modern yang ada di sekitar Pasar Senen ngebuat kita jadi pengen nyicipin semuanya. Kita sebage warga yang udah lama ngedekem di rumah karna korona, sekarang udah bisa banget, nih, dateng ke Pasar Senen kalo lagi libur atawa ada waktu luang.

food & beverages

1746

Bêbêrapè hal bêrikut mêrupakan carè nyang bisè êlu lakuin pêranti ngêjagè hubungan pêrtêmênan dêngan têmên lamè. Pêrtamè, jangan mutusin komunikasi. Mêski jarak nyang kêpisèh bêgono jauhnyè, kalo komunikasi têtêp bêjalan dêngan baèk, mangkè hubungan ntu masing ngêmilikin pêluang buat dipêrtahanin. Kêduè, jangan ragu nyapa lêbih dulu. Bayangin kalo di antarè êlu atau gè têmên-temanlu tibang saling mêratiin dari jauh, puguh kagak bakal adè nyang paham bahwa êlu padè masing amè-amè opèn atu amè laèn. Kêtigè, saling ngêlibatin têmên wayah atu amè laèn ngêmilikin acarè. Kêêmpat, sêmpêtin waktu buat kêtêmu. Wayah adè waktu amè kêsêmpêtan, jangan pêrnèh disiè-sièin. Manpaatin waktu nyang adè buat saling bêcêritè amè ngêdêngêrin atu amè laèn.

slice of life

4877

Selaen demen maen futsal aye tuh juga resep nonton futsal, apalagi laki tuh nyang maen kan itung-itung sekalian cuci mata. Apalagi pan aye dulu waktu SMA jadi manager futsal jadi kan tiap ada pertandingan kudu ngikut. Padahal tiap hari pan aye liat mereka tanding kan pas latihan, tapi tetep aja resep buat nontonnye. Apalagi kalo udeh tanding di luar sekolahan, wah seru banget dah jadi supporter, apalagi pas nyanyi yel-yel kayanye kaga terlupain dah ampe sekarang. Apalagi kan pas jadi manager kite nemenin para pemain buat isi daftar pemaen, jadi lebih deket lagi kan nontonnye. Seru banget dah masa-masa nonton bola pas jadi manager.

sports

5705

Kalo kite liat gaya orang sekarang tuh pada tinggi-tinggi banget ye, punya ini punya itu tapi hasil dari ngutang. Pegih ke sana pegih ke mari kamari kaya kaga ada waktunye padahal duitnye boleh minjem dari pinjeman online. Kalo liat gaya idup orang nyang begitu kan pasti kaga mikirin tuh dana darurat. Nyang dipikirin gaya idup bae, ntar kalo kelibet utang apa aje nyang ada di rumah bahkan rumahnye sendiri juga bisa digade. Banyak orang idupnye ngontrak tapi punya kendaraan mentereng. Emang bener-bener dah jaman sekarang, orang pada gampangin urusan. Kaya kaga ada hari esok kalo susah bakalan minta ke mana.

slice of life

2243

PT KAI meluncurkan Kêrèta Panoramic dalêm rangka liburan Natal amè Taun Baru 2023. Kêrèta Panoramic adalah kêrèta dêngan spesifikasi khusus buat menikmati panorama nyang pêrtamè kalinyè adè di Indonesia. Kêrèta Panoramic berjendela kaca tembus pandang berdimensi lebar di kêduè sisi amè atap. Atap kaca nyang dipasang memanjang dari depan ampè belakang bisa dibuka amè ditutup otomatis. Pênumpang bisa memandangi suasana di luar kêrèta. Tirai jendela ngêgunèin kendali remot, toilet sensor, tipi di sudut, kursi empuk, amè rak bagasi. Pênumpang jugè dimanjakan dêngan pasilitas makanan, minuman, camilan, amè selimut. Kêrèta êni bakal dirangkaikan dêngan KA Taksaka Tambahan tujuan Stasiun Gambir–Jakarta amè sebaliknyè.

slice of life

2817

Angklung merupakan salah satu alat musik multinational, atau bernada ganda yang berkembang secara tradisional di wilayah sunda. Tepatnya berada di Pulau Jawa bagian Barat. Alat musik ntu dibuat dari bahan bambu yang dimainkannye dengan cara digoyang. Suara yang dihasilkan angklung ntu berasal dari benturan badan pipa bambu yang menghasilkan suara getar berupa susunan nada 2 (dua), 3 (tiga), hingga 4 (empat) nada pada tiap ukurannya, baik kecil maupun besar. Berdasarkan Dictionary of the Sunda Language karya dari Jonathan Rigg yang terbit di Batavia pada tahun 1862, tercatat bahwasanye angklung merupakan alat musik yang terbuat dari pipa bambu yang dipotong ujungnye sehingga menyerupai sebuah pipa-pipa dalam suatu organ. Setelah ntu pipa ntu diikat bersamaan ke dalam satu bingkai. Alat musik angklung telah tercatat menjadi sebuah karya agung warisan budaya lisan dan nonbendawi manusia dari UNESCO sejak November tahun 2010. Cara memainkan alat musik angklung dengan cara digoyangkannye hingga menghasilkannye sebuah nada, atau bunyi berdasarkan kecil atau besarnya batang bambu.

culture & heritage

4459

Hal nyang paling susah banget dihindarin tuh nyang namanye ghibah. Kite tau nih kalo ghibahin orang tuh dosanye kaya makin daging sodara sendiri, tapi kadang tuh mulut susah banget ngontrolnye. Apalagi kalo lagi emosi, semua kata-kata nyang ada di kepala pasti keluar tuh dari mulut. Padahal udeh ditahan-tahan cuma pas lagi emosi knapa gergetan banget ya, tapi abis ntu kite langsung nyesel. Ampe sekarang tuh aye masih suka belajar tuh buat ngendaliin emosi nyang kadang tuh meledak-ledak, cuma aye sekarang kalo kesel paling ya ngucap istighfar dalem hati biar kaga keterusan bikin dosanye. Namanye juga belajar yak, jadi masih banyak kurangnye.

religion

138

Têmên-têmên nyang mao kê Bandung, cobèin dah nginêp di Bumi Sêmilir Art & Boutique Hotèl. Lokasinyè bêradè di komplèks pêrumèhan, têpatnyè di Jalan Pondok Hijau Indah Blok I3 Nomor 11, Ciwaruga. Hotèlnyè kagak bêgono gêdé, tibang adè 12 pangkèng, tapi nyêni bangêt karna banyak karyè sêni bêrupè kêramik nyang dibikin ahli kêramik F. Widyanto. Ampir saban têmbok jugè ditèmplokin lukisan. Pêlayanannyè mantêp. Intêriornyè cakêp. Parkiran lêga, adè di dêpan amè samping hotèl. Baèk bawa mobil maopun motor bakal aman. Rèsèpsionis amè satpamnyè jagè 24 jêm. Cukup bayar Rp500.000,00/malêm buat hari gawè dan Rp600.000,00/malêm buat akhir pêkan, udèh dapêt pasilitas pangkèng bêrupè nyarap buat duè orang, AC, WiFi, tipi kabêl, aèr minum, kulkas, sopa, pêngêring rambut, anduk, amè pêrabotan mandi.

leisures

2838

Buya Hamka ntu merupakan putra dari pasangan Abdul Karim Amrullah dan Sitti Shafiah, kehidupan pribadinye Buya Hamka di didik penuh dalam ajaran Islam karena ayahnye seorang ulama di tanah Minangkabau. Membahas tokoh-tokoh keagamaan Islam rasanye emang kurang lengkap kalo kite kaga ngebahas beliau. Masih tentang profil Buya Hamka, ia diketahui pernah berkarir di banyak bidang. Terutama yang berkaitan dengan penulisan dan agama Islam. Setelah pulangnye beliau dari Mekkah, Hamka bekerja sebagai penulis di Majalah Pelita Andalas, Medan, Sumatra Utara. Beliau pun membuat karya tulisan dan artikel seabrek-abrek. Kariernya semakin meluas karena nama Abdul Malik Karim Amrullah dipilih menjadi Ketua Umum Majelis Ulama Indonesia (MUI) pertama pada 1975 dan menjabat selama 5 tahun. Tahun-tahun sebelumnya ia juga pernah memimpin anggota Majelis Darurat pada masa pendudukan Jepang untuk menangani persoalan pemerintahan dan Islam. Melihat karya-karya beliau, kite umat Islam harus terpacu untuk semangat menimba ilmu, dan mengembangkan pengetahuan kite tentang agama Islam lalu di sebar luaskan.

culture & heritage

7633

Sepeda statis pumya keuntungan yang kagak jauh berbeda dari olahraga bersepeda pade biasanye. Siapa pun bisa lakuin entu olahraga buat ningkatin kebugaran tubuh atau bahkan bantu nurunin berat badan. Katenye entu bersepeda statis seoanjang 30 menit bisa bakar 252 kalori padd orang yang bobot badannye 70 kg. Daripade bersepeda di luar, sepeda statis dikate lebih nyaman dan aman. Elu bisa berolahraga sambil dengerin musik atau nonton TV. Olahraga di rumah bisa elu jadiin alternatif kalo di luar lagi kurang oke, misalnye macet dan tingkat polusi udara yang tinggi. Pas olahraga, selalu pastiin kalo elu pake baju dan sepatu olahraga yang nyaman buat minimalisasi risiko cedera.

sports

4180

Maen sepak bolah tuh bukan perkara kite nendang ama nangkep doang, maen futsal tuh teryata ada cara-caranya. Nah, di sini nih pentingnye latihan fisik, supaya pasaen futsal kite bisa gesit tuh kaya si kancil, bisa gocek kanan kiri ampe lawan tuh kaga bisa ngelagain. Selaen punya keahlian lincah nih, maen futsal ntu teryata juga kudu pake otak, gimana caranye kite bikin tuh tendangan-tendagan nyang bikin lawan puyeng trus kite lewatin dah tuh lawan. Pas udeh deket gawang, baru deh tuh keahlian nendang bola ke gawang dipake, biar bola nyang kite tendang tepat sasaran buat masuk ke gawang, kaga ada drama tendangan mlenceng tuh.

leisures

6996

Orlando, Jun, Delvano, Darel, Ken, Xavier, Kai, Zay, dan Lay entu udeh temenan sejak lama bener. Mereka emang kagak pernah deklarasiin diri mereka sebagai sahabat, temen deket, ataupun geng. Tapi walaupun kayak begono, mereka sama-sama sadar, kalo mereka entu penting satu sama laen. Di mane ade yang butuh, pasti mereka saling bantu. Mereka kagak segen buat berkorban satu sama laen. Tapi mereka tetep kagak pernah ungkit betape akrabnye mereka. entu semua ngalir gitu aje. Nah kagak cuma sekolah bahkan smape kuliah aje mereka bareng, libur pun mereka barengan pergi dan nginep di vila keluarganye Jun. Di vila kegiatan liburan mereka bareng-bareng entu berenang, olahraga basket, masak, dan laennye.

leisures

2330

Sayur brokoli merupakan rajanye sayuran kalo kate orang-orang, karena ntu sayuran seabrek abrek manfaatnye, bejibun kandungan vitamin didalemnye ntu sayur. Sayur brokoli cocok dicemplungin ke masakan yang namanye capcay dicampur sayur wortel, dan lainnye. Tetapi ntu sayur juga dijus enak, di rebus aje buat temen ngeganyem ape aje juga cocok. Makan indomie kek, pake nasi kek, salad juga cocok, pokoknye adalah tanaman yang sering dibudidayain sebagai sayur. Brokoli ntu jenisnye kultivar dari jenis yang sama dengan kubis, dan kembang kol. Brokoli ntu asalnye dari daerah Laut Tengah dan sudah sejak masa Yunani kuno dibudidayainnye. Sayuran ntu masuknye ke Indonesia sekitar tahun 1970an, hingga saat ini ntu sayuran udeh jadi gacoannye orang orang buat nyayur.

food & beverages

6282

Kudu ati-ati ama makanan mah, bise cilaka 12 kalo sembarangan ngelebok. Kudu ati-ati juga ama nyang namenye seafood, biar kata dari laut, banyak pisan nyang bisa bikin cilaka, salah atunye cum-cumi. Orang nyang punya jantung ama kolesterol tinggi mah kagak usah dah ngelebok seafood nyang satu eni, soalnye barang 100 gram atawa 1 piring kecil cumi-cumi ngegableg 233 mg kolesterol. Ude barang tentu eni ngelebihn jumlah kolesterol nyang ade di kepiting ama udang. Kalo kate UCSF Health, die nyebutin tuh kalo bates konsumsi kolesterol saban hari ntu 300 miligram. Kalo kite ngelebok cumi-cumi, mangkenye kite udeh menuhin ampir 90 persen kebutuhan kolesterol harian jadi kite harus merhatiin sama makin ati-ati, khususnye buat orang-orang nyang punya riwayat kolesterol tinggi. Ngelebok cumi-cumi juga bise nimbulin masalah kesehatan laen kayak darah tinggi, alergi, ama gangguan jantung.

food & beverages

8173

Kehidupan berpasangan tiap pasangan entu beda-beda. Karena yang namanye juga pasangan, terdiri dari 2 orang yang berbeda. Beda sifat, sikap, tingkah laku, pola pikir, latar belakang, masalah, urusan, dan laennye. Bener-bener banyak hal yang berbeda dari mereka. Make dari entu, ade kehidupan yang sama pasangannye tentram, penuh romantis, harmonis, atau bahkan kaku, dingin, sunyi, bahkan sampe penuh pertengkaran. Nah kalo udeh yang kurang tentram apelagi sampe penuh keributan atau bahkan adenye penyerangan fisik pade kehidupan sama pasangan, sebaeknye kudu segera diperbaiki. Cari tau dulu ape yang biasanye micu pertengkaran. Ape yang nyebabin entu permasalah. Ajak deh pasangan buat diskusi mau kayak gimane nanganin permasalahannye. Nyok mulai diskusi!

slice of life

7749

Elu tau iPhone? Elu tau kagak deskripsinye iPhone 14? Nah iPhone 14 entu ade 2, ade Pro dan Pro Max. Warnanye entu ade item kosmik, perak, emas, dan ungu tua. Katanye, bagian depannye entu Ceramic Shield, sedangkan bagian belakangnye entu kaca matte bertekstur dan desain baja tahan karat. Beratnye entu kalo yang Pro 206 gram dan kalo yang Pro Max beratnye 240 gram. Layarnye kalo yang Pro entu 6.1 inci, kalo yang Pro Max entu 6.7 inci. Katanye, layar iPhone 14 entu punya sudut ngelengkung yang ngikutin desain lekukan yang indah, dan semua sudut ini berada di dalam bidang persegi standar. Nah kalo diukur sebagai bentuk persegi standar, layarnye berukuran 6,12 inci (Pro) dan 6,69 inci (Pro Max) secara diagonal (area bidang layar berukuran lebih kecil). Entu die sedikit deskripsi dari iPhone 14.

technology

816

Rini ora bisè bêolahragè di luar ruangan karna awang bêurusan amè têriknyè matèari. Carè diè nyiasatin biar têtêp olahragè adalah dêngan bêolahragè di dalêm rumèh. Olahragè êni ngêgunèin musik. Jadi, bisè dibilang êni adalah 'dance workout'. Pêrtamè, diè gêlar matras sêbagè alas. Sêlanjutnyè, diè mulè pêmanasan kurang lêbih 15 mênit. Bèrès pêmanasan, diè masup padè tahap inti olahragè sêkitar 35 mênit. Abis ntu, latian diakhirin dêngan pêndinginan sêkitar 10 mênit. Rini dêmên bangêt ngêlakuin olahragè êni karna bisè ngêjè suasanè atinyè jadi lêbih girang, apèlagi nyèhatin jugè kalo dilakuin sêcarè rutin. Tumannyè Rini ngêlakuin olahragè êni limè ari dalêm sêminggu.

sports

6873

Hayoo, elu doyan ngebadog sayur atau kagak nih? Kalo doyan, ya bagus. Kalo kagak, ya kite sama hehe. Tapi nih ye, elu yang benci ngebadog sayur, tau kagak kalo ngebadog sayuran entu penting buat kesehatan tubuhnye kite? Walaupun kitenye kagak doyan sama entu sayuran, tubuhnye kite butuh entu sayuran. Soalnye ngebadog sayuran itu banyak manfaatnye, misalnye; ngecegah dan ngurangin stres berlebih, bikin lancar buang aer besar, ngecegah potensi penyakit jantung same kanker, bantu bikin berat badan seimbang, jadi pembersih racun dalam tubuh, ngecegah potensi kelahiran bayi cacat, jaga kesehatan mata, bikin kulit sehat, nguatin tulang dan laennye. Nah udeh tau manfaatnye sebanyak entu, elu masa masih benci ngebadog sayur sih? Walaupun benci ngebadog sayur, elu tetep kudu wajib mesti ye ngebadod sayur! Soalnye ya entu, banyak manfaatnye dan tubuh kite perlu sayuran!

food & beverages

1208

Lingkungan bisè bêrobah bêgono gasik sêiring bêkêmbangnyè jaman amè kêbutuhan masarakat nyang mangkin ngêningkat. Dari rèspons sêrtè kêpêkaan atas pêrobahan ntu, mangkè dipêrluin pêmikiran krèatip nyang bisè dijadiin sêbagè pêluang nyiptèin produk baru ngingêt bahwa kondisi wayah êni sêbagian waktu diabisin di rumèh. Nah, kondisi êni amat urup buat ngêmulè usahè. Pêrkêmbangan tèknologi kagak luput dari pêrannyè nyêjahtêrèin umat manusiè. Cobèlah bêpikir krèatip têntang produk apè nyang urup di masa kayak êni. Krèatipitas mêrupakan bêntuk dayè saing nyata buat nyiptèin sêsuatu nyang nuntut pêmusatan, pêratian, kêmaoan, banting tulang, amè kêtêkunan. Olèh sêbab ntu, êlu dikuduin ngasih idè-idè baru nyang unik sêbagè alat kêbêrlangsungan suatu usahè.

business

7256

Salah satu kegiatan harian yang berkaitan sama agama Islam entu salat 5 waktu di tiap harinye. Jadi orang-orang yang beragama Islam, mereka kudu ngelaksanain salat wajib 5 waktu di tiap harinye sebagai salah satu kegiatan rutin agamanye mereka. Salat wajib 5 waktu entu dibagi ke 5 waktu, pertama pas subuh atau awal pagi dan hari masih gelap, kedua pas siang dan hari udeh terang bener, ketiga pas sore dan hari masih terang, keempat pas menjelang malem dan hari udeh mulai gelap, dan kelima pas udeh malem dan hari udeh bener-bener gelap. Buat solat pas awal pagi dan masih gelap namanye salat Subuh, pas siang namanye salat Zuhur, pas sore namanye salat Ashar, pas menjelang malem namanye salat Maghrib, dan pas malem namanye salat Isya. Penentu waktu orang Islam kudu salat kagak cuma udeh pagi atau siang atau malem, orang Islam kudu nunggu azan dulu sebelom salat. Nah jadinye salah satu kegiatan sehari-hari yang berkaitan dengan Islam entu salat 5 waktu dan waktu buat salatnye ditentuin sama azan. Kalo elu orang Islam, jangan lupa buat lakuin kegiatan harian agama yang satu entu ye!

religion

855

Pêlari gawang mudè Indonèsia, Dina Aulia, èmang gagal kê pinal 100 mètêr lari gawang wadon Kêjuarèan Duniè Atlètik U-20 di Cali, Colombia. Tapi, pêncapèiannyè patut diacungin jêmpol. Padè sêmipinal nyang bêlangsung Jumat, 5 Agustus 2022, atlèt asal Jawa Têngah êni nyatêt waktu 13.44 dêtik. Catêtan waktunyè ntu jauh lêbih baèk dibandingin amè 13.88 dêtik nyang sêlamè êni dikêtauin sêbagè torèhan têrbaèk Dina Aulia. Kagak tibang lonjakan catêtan waktu, Dina Aulia bêrhasil mêcahin rèkor nasional katêgori U-20 di Indonèsia. Pujian amè pênghargèan layak dikasih kêpadè atlèt junior Indonèsia, Dina Aulia. Mêski kagak bêrhasil masup pinal, diè tampil gagah bêrani di sêmipinal.

sports

2667

Membahas tentang tokoh-tokoh agama, tentunye kite juga harus banget ngebahas tentang salah satu tokoh agama Islam yang ada di Indonesia yang mendirikan organisasi Islam di Indonesia yang udeh lampau hingga saat ini terus bersinar. Beliau ntu adalah Kiyai Haji Hasyim Asy'ari merupakan salah satu tokoh keagamaan Islam di Indonesia. Beliau lahir di Desa Nggedang, Jombang, Jawa Timur, pada tanggal 14 Februari 1871. Kiyai Haji Hasyim Asy'ari merupakan tokoh pendiri organisasi Islam di Indonesia, yang bernama Nahdlatul Ulama, yang artinye ya ntu kebangkitan ulama, yang merupakan organisasi Islam terbesar di Indonesia. Belia mendirikan ntu organisasi bersama Kyai Wahab Chasbullah pada tanggal 31 Januari 1926.

religion

7886

Meskipun intinye garis definisi bisnis entu merupakan usaha maupun kegiatan jual-beli yang mandiri dengan syarat semua sumber daya dan bisnis didukung oleh pengusaha atau orang yang jual-beli buat nentuin produk baru, nentuin konsep dan proses produksi, ngembangin strategi pemasaran dan ngelola modal. Tujuannye dari entu operasi buat ngasilin hal yang nilainye lebih gede dibandingin yang diproses sebelumnye. Orang yang ngelakuin aktivitas bisnis entu namanye wirausahawan. Die entu tugasnye buat siap-siap dan ngoperasiin semua proses bisnis, mulai dari pembelian sampe pemasaran produk. Entu wirausahawan juga kudu bisa baca trend pasar supaye kagak salah sasaran pas masarin produknye. Entu die tentang wirausaha.

business

2156

Hubungan nyang hambar bisa terjadi karna banyak faktor. Penyebab ntu bisa datang dari diri Êlu, pasangan, atau orang laèn. Buat ntu, mulailah mencari penyebab hubungan nyang renggang ntu. Coba tanyakan dulu kêpadè diri êlu sebelum menanyakan hal nyang samè ke pasangan. Jika èmang mao mulè dêngan pasangan, lakukan dêngan lembut. Salèh atu alasan hubungan merenggang adalah rasa ego tinggi amè kagak mao mengalah. Carè terbaik buat memperbaikinya tibang tinggal mengakui kesalahan. Sampaikan padè pasangan bahwa êlu menyesal udèh melakukan ntu amè mao memperbaiki hubungan. Wayah atu pihak mulè merendah, pihak nyang laèn gè bakal mulè menurunkan egonya. Selanjutnya, wayah pasangan mulè membuka diri, êlu tetap kudu memberikan ruang kepadanya. Memberi ruang kêpadè pasangan jugè berarti membiarkan diè berpikir sejenak tentang hubungan nyang dijalankan.

slice of life

7247

Wila entu tumbuh di lingkungan yang bisa dikate agamis. Sejak die kecil, die sering dengerin enyak dan engkongnye baca Al-Qur'an tiap hari. Terusnye, enyaknye pun sering ceritain kisah-kisah Nabi ke Wila. Nah pas Wila udeh SD kelas 5, enyaknye pun udeh mulai ceritain kisah-kisah dalem Al-Qur'an. Wila entu emang seneng bener dengerin cerita. Nah pas enyaknye ceritain tentang kisah di dalem Al-Qur'an, die makin seneng lagi. Die pun ngerasa dapet banyak peringatan dan pelajaran dari entu kisah-kisah dalem Al-Qur'an. Karena entu juga Wila tumbuh jadi bocah yang selalu berusaha berperilaku yang baek sesuai ape yang ade di Al-Qur'an. Nyok deh mulai rajinin baca kisahh dalem Al-Qur'an!

religion

7282

Elu tau kagak, kalo kita suci agama Islam alias Al-Qur’an entu diturunin secara berangsur-angsur alias bertahap? Tahap pertama entu, Allah nurunin Al-Qur’an dan disimpen di Lauhul Mahfudz secara sekaligus. Abis entu kedua, Allah turunin dari Lauhul Mahfuzh ke Baitul Izzah yang ade di langit dunia. Ketiga, barulah Al-Qur’an turun secara bertahap selama 23 tahun ke Nabi Muhammad melalui Malaikat Jibril. Allah nurunin ayat-ayat Al-Qur’an secara berangsur-angusr biar lebih mudah buat dijaga dan dipelihara. Al-Qur’an yang diturunin juga sebagai solusi hukum. Al-Qur’an diturunin secara berangsur atau bertahap menyesuaikan kondisi pas entu, misalnye pas penghapusan tradisi orang Arab buat minum-minuman keras. Walaupun entu tradisi kagak bisa diapus secara sekaligus, entu tradisi kudu diapus secara bertahap. Jadi, entu die tentang penurunan kitab suci Agama Islam alias Al-Qur’an, yang dituruninnye secara bertahap.

religion

2183

Muhammad Naam Kurniawan pêrnèh ilang sêlamè êmpat ari wayah pêndakian kê Puncak Gunung Arjuno, Jawa Timur. Wargè Pandaan, Pasuruan, ntu kêsasar dalêm utan bêlantarè di kawasan Taman Hutan Rakyat (Tahura) R. Soeryo tanpè pêrbêkêlan. Sêbênêrnyè Naam bukan orang awam dalêm urusan pêndakian gunung karna èmang sêjak mahèsiswè udèh tuman dêngan kêgiatan èkstrèm ntu. Awal kêsasar, wayah ntu Naam bêrniat nyari pêrtulungan karna salèh atu têmên dalêm rombongan kêkilir amè pingsan di Puncak Ogal-Agil. Naam bêrinisiatip ninggalin têmên-têmênnyè buat nyari tambèhan bêkêl amè pêrtulungan. Sêudèh bêjalan sêkitar 30 mênit, Naam baru nyadarin kalo pêrbêkêlan têmên-têmên nyang ditinggalin kagak bakal nyukupin. Wayah ntu jugè diè kêpikiran buat ngêmintè tambèhan bêkêl dari pêndaki laèn. Diè ngudag rombongan pêndaki nyang dirasèin bêlon jauh diduluinnyè. Tapi, kagak ditêmuin amè justru dirinyè salèh jalur ampè kêsasar di kawasan Lalijiwo. Diè akhirnyè ditêmuin olèh wargè nyang lagi ngêcèk saluran aèr pêrsawahannyè. Naam dalêm kondisi lêmah amè kudu digêndong kê pêrkampungan sêbêlon pêtugas maraninnyè.

slice of life

4482

Mesjid harusnya pan bisa dipake buat siapa aja nyang beragama Islam, cuma dideket rumah ruh ada mesjid nyang boleh dipake buat aliran die doang. Kaga tau juga siapa nyang bikin aturan macem begitu, intinya mah tuh mesjid kaga boleh dipake ama orang umum. Kalo udeh malem juga tuh mesjid bakal di gembok. Ada emang beberapa mesjid nyang ditutup cuma beda aja tuh perlakuan orang nyang bukan alirannya. Kalo orang nyang gatau mungkin bakal bingung, cuma ya begitu emang kenyataanya. Tapi kan orang juga mau berenti sholat misalkan lagi di jalan kaga tau tuh gimana keadaannye, cuma ya mesti ati-ati sekarang mah.

religion

6947

Waktu aye masih bocah, kayaknye sih kelas 6 SD, aye liburan bareng sodara-sodaranye aye di rumah encingnye aye. Pas paginye, kite ijin ke encingnye aye buat ningkring di sekitar rumahnye karena penasaran sama suara aliran aer yang didenger sodaranye aye. Akhirnye setelah kite jalan beberape meter, kite nemuin hidden gem! Ternyate suara aliran aer entu berasal dari suara aer yang ngalirin sawah. Kite pun seneng bener sama penemuan hidden gem kite. Entu sawah bener-bener luas, bersih, dan pemandangannye bener-bener cakep! Kite pun masuk ke entu sawah dan ningkring-ningkring di bagian jalan setapaknye. Entu adalah hidden gem yang kite temuin rame-rame karena kuping sodaranye aye yang tajem bener. Walaupun baju aye jadi kotor karena beberape kali jatoh di entu sawah, aye kagak nyesel karena pemandangan di entu sawah bener-bener layak disebut hidden gem.

leisures

4906

Semenjak ada hp, orang juga jadi jarang ngobrol. Sekarang nih orang pada ngumpul aje sibuk ama hapenya masing-masing. Jadi kaga ada gunanye juga tuh ketemuan tapi malah sibuk ama urusan masing-masing. Mangkanye tuh kerasa kan sekarang bocah-bocah tuh lebih deket ama hpnya dari pada oramg tuanye. Kasianan dah sekarang orang udeh kaga terlalu tertarik ngobrol. Dasyat banget emang peran nyang namanye hp. Pesen aye sih jangan ampe dah sibuk ama hp, apalagi momen kumpul nih contohnye, pan kote juga gabisa tiap hari ketemu tapi kalo ngehungungin pake hp kan bisa kapan aja. Jadi, jangan lupain dah tuh keakraban di saat ngobrol tanpa sibuk dengan hp.

technology

1201

Siapè sangkè pêmudè nyang kagak pêrnèh lulus SMA ntu akhirnyè ngêjadi pêngusahè suksès. Sunny ngawalin bisnisnyè dêngan modal nèkat. Sêudèh ngêninggalin kampung halamannyè amè pêgi kê Bali, diè bêgawè sêbagè tukang sapu di sêbuah hotèl. Sêlang bêbêrapè lamè, diè diangkat ngêjadi satpam karna dianggêp ngêmilikin ètos gawè nyang cakêp. Sêlamè ntu, diè jugè ngêmanpaatin waktunyè buat bêlajar bahasè Inggris amè bahasè Jêpang. Gaji pêrtamènyè diè sisihin buat ngêbêli kamus duè bahasè asing ntu amè mêlajarinnyè dêngan gêtol. Kêbêruntungan mungkin èmang bêradè di pihaknyè sêjak awal diè gawè di hotèl ntu. Di sono diè bêkênalan amè sêorang pêngusahè asal Jêpang nyang kêmudian ngêmintènyè buat ngêmasok tas kulit kê nêgarènyè. Mêski sêmpêt kêsèok buat bêbêrapè lamè, bahkan ampir kêilangan sêmuè pênjait tas nyang bêgawè amènyè, Sunny pêrlahan bisè bangkit. Hal ntu mangkin dipêrkokoh ampè akhirnyè diè mampu ngêmilikin 100 orang karyawan. Tas Robita nyang bêgono populèr di Jèpang êni bahkan kabarnyè ngêjadi idaman sêmuè kalangan sosialitè di Nêgêri Sakura ntu.

business

7632

Elu tau alat olahraga ape aje? Tau slider disc kagak? Slider disc entu alat bantu olahraga yang bentuknye gepeng jadinye lebih gampang buat elu simpan dan bawa ke mane-mane. Alat olahraga satu entu fungsinye buat bantu lancarin gerakan badan pas lakuin olahraga kalistenik, misalnye lunges atau mountain climber. Entu alat pipih dan bulat bakaln lancarin gerak tubuh pade permukaan datar, mau lantai, karpet, atau hardwood. Slider disc bakalan ngurangi gesekan antara tubuh sama permukaan, jadinye elu kagak perlu angkat tangan atau kaki yang jadi tumpuan gerak pas lakuin latihan. Nah entu die tentang alat slider disc. Alat olahraga yang satu entu lumayan banyak juga ye manfaatnye? Nyok kite coba pake!

sports

8443

Kaki udeh gatel pengen ngegenjot, tapi cuaca di luar jelek ampe kagak bisa sepedaan? Enih, ade namanye sepeda statis nyang bikin kita bisa ngegenjot dalem rumah, kagak kudu pindah tempat, tapi tetep dapet olahraganye. Disen speda statis mirip kek sepeda biasa, cuman roda bawahnye atu doang, ame kagak bisa gerak, soalnye ade penyangganye. Enih alat bagus buat latian kardiovaskular ato aerobik, soalnye ampe disediain indikator di alatnye nyang nunjukin: RPM (Revolutions Per Minute) ato berape banyak pedal keputer tiap menitnye, BPM (Beats Per Minute) ato berape kali jantung bedetak tiap menitnye, ame Kalori (kkal) ato energi nyang kebakar selame ente ngegenjot. Bagus bangat, pan? Speda biasa, biasanye kagak punya indikator begini-ginian. Nah, ente di rume aje udeh ketauan, noh, hasilnye kek gimane. Kepengen beli?

sports

7358

Dulu, sebelom tiap daerah ade senjata tradisional masing-masing, nenek moyang kite dulunye bikin senjata buat berburu ataupun ngelindungin diri dari binatang. Pas jaman primitif, senjata tradisional yang digunain berupa alat buat berburu dari kayu atau bambu. Selanjutnye, dulu pas jamannye batu, yang dijadiin senjata tradisional entu batu yang bertangkai kayu. Keberadaan senjata tradisional entu jadinye adalah warisan nenek moyang yang tersebar di seluruh wilayah Indonesia. Wilayah Indonesia terbagi menjadi beberapa pulau, yaitu Pulau Sumatra, Pulau Jawa, Pulau Kalimantan, Pulau Sulawesi, Pulau Bali, Pulau Papua, Kepulauan Nusa Tenggara, dan Kepulauan Maluku. Masing-masing pulau tersebut terdiri atas berbagai provinsi yang memiliki aneka ragam senjata tradisional. Senjata tradisional menjadi ciri khas kebudayaan dari masing-masing provinsi itu.

culture & heritage

8414

Maen aer emang bise jadi paporit siape bae, apalagi bocah-bocah. Waktu bocah, demen bangat kalo udeh diajak ke kolam renang, apelagi nyang ade kolam khusus anak kecilnye. Bisa maenan perosotan bari ditumpahin aer dari ember segede gaban di atas pala. Nah, buat belajar ngebaknye, cocok bangat di kolam bocah nyang kedalemannye biasanye cuman 60 ampe 80 cm. Biar kagak kaku, kudu pemanasan dulu sebelon nyebur ke kolamnye. Utamanye lari-lari kecil di tempat, terus peregangan kaki ame tangan. Kalo udeh, nyebur pelan-pelan bae ke pinggir kolam. Nah, di dalem aer situ pemanasan dikit lagi bari pegangan ke pinggirannye. Kelar gitu, bisa mulai kecipak-kecipuk tangan ame kaki dalem aer, utamain gerakannye mengayun. Terus, nyang penting lagi, belajar ngapung di aer. Kalo enih bisa make bantuan orang dewasa ato kagak ban nyang biasanye disediain ame tempat renangnye. Kalo udeh biasa, ntar bisa lepas ban ato kagak perlu dipegangin lagi ame orang dewasa. Abis ntu, coba, dah, mulai ngebak kecil-kecilan bari ngontrol napas di dalem ame di luar aer. Kudu teratur ame konsisten enih olahrage, biar bisa jadi keterampilan betahan idup juge.

sports

2655

Di rangkumnye dari lamannye berita di Kontan.co.id Senin 25 April 2022, operator perjalanannye umrah di Riyadh telah menggandakannye harga paket wisata untuk para peziarah. Tak hanya ntu, biayanye ntu Umrohnye di tahu 2022 yang naiknye ampe banyak bener, ya ntu dua kali lipatnye di atas bahkan bisa naik lagi. Bisa menjadinye juga naiknye ntu dua kali lipet, atau meningkatnye ntu harganye ampe tiga kali lipat untuk mengantisipasi arus deras selama musim Ramadan. Ini selanjutnye ke depannye bakalan meningkat menjadi SR 300 selama Qiyam Al-Layl, sepuluh hari terakhir bulan suci, kata ntu operator tur di ibukota Saudi. “Serbuan besar terjadi karena bulan suci Ramadan, karena sebagian besar orang ingin menghabiskan hari-hari ini di kota-kota suci Mekah dan Madinah,” kata seorang operator umrah terkemuka di kota itu kepada Arab News.

religion

6321

Hostel ntu salah satu nyang bise dipilih buat jadi pilihan penginapan nyang punye harga kejangkau. kite bise dapet ngobrol bareng ame orang lain di hostel ntu juge, eni bagus buat kite nyang cume nginep sendirian,nginap di hostel ntu tetep bise jadi kegiatan nyang nyenengin. Ade nih contohnye hal unik nyang ade di hostel. salah satunye ade ruangan khusus nonton tv bareng nyang bise kite pake buat ngobrol bareng, ngerokok bareng bise juge kite males makan dikamar bise makan bareng ame nyang nginep juge di hostel nyang same, terus ade dapur bareng jadinye kalo konsepnye jalan-jalan pake modal dikit, hostel bise jadi pilihan buat kite nginep soalnye misal cuma modal mie instan kite bisa tetep masak kalo nginepnye di hostel.

leisures

2658

Dengan menanamkannye sejak dini segala bentu kegiatan ke agamaan, tentunye bakalan nge mudahin ntu bocah pas udeh gede melakukannye dengan rutin, dan mudah. Tanpa harus adanye paksaan, dengan terbiasanye die jadi nge lakuinnye sehari-hari dengan baik, dan benar. Orang tua merupakan orang yang ber peran utama untuk mendidik anak-anaknye untuk beribadah, mengajarkan hal yang dasar-dasar jadi kaga nunggu pas udeh sekolah aje. Dari masih di rumah udeh harus di didik, minimal dengan di ikut sertakannye si anak pas kite ngelakuin hal ke agamaan tersebut si anak bakalan terbiasa, dan mau ngikutinnye tanpa harus kite suruh-suruh dia mau dengan sendirinye. Tapi kalo emang ni bocah kaga dengan sendirinye, kite kudu perlu ngelakuinnye dengan sabar, ngajarinnye haru pelan-pelan tapi pasti tentunye.

religion

6572

Kalau teringat itu, malu rasanya hati ini, lantaran hanya sedikit pahala yang didapat. Rasulullah, Muhammad SAW selalu memberikan kita contoh atau teladan kepada umatnya agar senantiasa melaksanakan sholat wajib berjamaah, Damai rasanya hati ini bila saat menjelang suara adzan kita sudah berada di rumah Allah. Sholat wajib, bila dilaksanakan tepat pada waktunya akan membuat kita menjadi pribadi yang disiplin. Selain itu, sholat berjamaah mengajarkan pada kita untuk belajar menjadi makmum yang baik. Ali kemudian shalat subuh berjamaah bersama-sama dengan orang yang datang ke mesjid. Ditengah pandemi virus corona ali tidak dapat mengerjakan shalat seperti biasa berjamaah di mesjid. Ali terpaksa melakukan shalat berjamaah di rumah dengan keluarganya sendiri. Walaupun sedih, Ali tetap mengikuti aturan yang telah disampaikan pemerintah dan para ulama untuk beribadah di rumah.

religion

8613

Kalo denger kate "wirausahe", banyak orang nyang nyambungnye ame "nyari keuntungan". Ye, ntu kagak salah, si. Siape nyang kerja, tapi kagak nyari untung? Ntu, mah, badan amal, namanye. Nah, selaen nyari keuntungan ntu, ade tujuan-tujuan laen dari dibuatnye wirausahe enih. Tujuan entu ade: bikin sesuatu jadi benilai lebi tinggi dibanding pas belon diolah ato belon diape-apein, ngedorong semangat orang laen buat nyari duit make jalur wirausaha dengan care sosialisasi pekara wirausahe ntu ndiri, bise ngebantu ngebangun karakteristik wirausaha nyang dulu-dulu, mah, masi belon banyak di Indonesie, terus jadi pendukung lahirnye banyak wirausaha ato nyang bebisnis mandiri, ame ngebantu ngebangun kesejahteraan masyarakat.

business

8389

Ampir semue orang demen ayam goreng. Apalagi kalo nyang garing-garing kek gacoannye KFC. Dari ayam KFC mulai kesohor, ayam nyang digoreng pake tepung ntu berubah nama jadi kentaki. Nyang jual, walopun bukan merek KFC, jadi ade di mane-mane. Nah, bikin ayam paporit banyak orang ini juge termasuk gampang. Bisa dibikin di rume masing-masing. Buat bahannye, siapin 1/2 ekor ayam nyang dipotong jadi 6 bagian, 1/2 kg tepung terigu, 1/4 kg tepung beras, 3 siung bawang putih nyang udeh diulek, 1 butir telor ayam nyang udeh dikocok, 1 buah jeruk nipis, garem, merica, ame minyak goreng sebabarnye. Cara bikinnye, peres jeruk nipis ke ayam nyang udeh dipotong. Diemin 10 menit, abis ntu balik ayamnye, tunggu 10 menit lagi biar resepnye rata. Kalo udeh, ayamnye dicuci bersih, terus dikasih bawang putih, garem, ame merica bolak-balik. Diemin bentar. Bari nunggu, bikin adonan basah nyang isinye masing-masing seemprit tepung terigu, tepung beras, ame aer. Bikin juge adonan kering nyang isinye tepung beras, tepung terigu, ame garem sebabarnye. Kalo udeh, masukin celup ayam satu-satu ke kocokan telor, terus adonan basah, baru adonan kering. Diulang bae buat 5 bagian seterusnye. Kelar gitu, goreng semue bagian ayam pake api sedeng. Nunggunye emang rada lama biar matengnye rata ame bumbunye meresap. Begitu kecoklatan, angkat terus tirisin. Jadi, dah, ayam paporit semue orang!

food & beverages

7762

Katenye entu, perkembangan teknologi makin berkembang cepet, pun inovasinye dibikin sesuai sama kebutuhan orang-orang buat bikin gampang kehidupan. Katenye sekarang enih hampir seluruh kegiatan sehari-hari entu bergantungan sama teknologi. Mulai dari nyuci pakean sampe bahkan masak. Katenye kebutuhan orang yang banyak dan makin lama makin nambah, ngedorong para ilmuwan pun nyipatin aneka teknologi terkini yang tercanggih. Katenye cepet atau lambat, entar mungkin seluruh kebutuhan bisa terpenuhi make teknologi tercanggih. Katenye sih bahkan pade taon 2022 entu ade beberape teknologi yang awalnye entu cuma suatu konsep doang tapi udeh bisa dipake oleh masyarakat. Misalnye entu mobil tanpa sopir. Mantep bener teknologi!

technology

2234

Banyuwangi dikenal dêngan julukan Kota Festival. Ora Cuma festival, Banyuwangi juga punya cagar budaya bernama Dèsa Wisata Suku Osing. Penduduk di Dèsa Kemiren merupakan kelompok masyarakat nyang ngêmilikin adat istiadat ama budaya nyang dikenal sêbagè suku Osing. Mereka masih memegang erat adat ama kearifan lokal. Orangnya ramah-ramah. Mulai dari cara berpakaian, rumah tinggal dêngan bentuk nyang seperti aslinya (hanya sajah di pugar agar terlihat lêbih menarik), sêrta gaya hidupnya sangat sederhana ama ramah. Menikmati sejuknya hawa pegunungan ama indahnya pemandangan alam, dêngan latar belakang Gunung Raung ama Gunung Ijen, semua tersaji di Kemiren. Pemerintah Kabupaten Banyuwangi telah menetapkan dèsa ênih sêbagè cagar budaya ama terus mengembangkannya sêbagè Dèsa Wisata Suku Osing agar para wisatawan bisa ngêliat adat istiadat ama kebiasaan suku asli Banyuwangi onoh.

slice of life

6952

Pas liburan taon 2018-an, aye sekeluarga pergi ke Tenjo Laut di Kuningan. Pas taon 2018, entu tempat wisata masih jadi tempat wisata tersembunyi karena belom banyak yang tau. Mungkin karena baru ye. Nah, buat sampe ke entu hidden gems yang pemandangannye cakep bener, tentunye kite kudu nanjak karena entu wisata alam adenye di dataran tinggi. Pas sampe, tempatnye luas bener. Udaranye juga adem bener. Jelas lah ye, namanye juga di dataran tinggi. Entu hidden gems wisata alam penuh dikelilingin pohon-pohon. Paduan antara pohon yang ijo, langit yang biru, dan awan putih bener-bener bikin entu tempat wisata alam makin cakep! Nah di entu tempat yang luas, pastinye banyak tempat buat foto-foto bagus! Kite nyobain foto di perahu tebing dan di atas pohon. Nah dari dua tempat entu, kita bisa liat pemandangan yang cakep bener! Pokoknye entu hidden gems wisata alam bener-bener bagus bener dah! Apelagi biaya masuknye juga ramah di kantong. Nyok dah liburan ke entu hidden gems!

leisures